AGLE elkartearekin bi hitzarmen sinatzea onetsi du udal-gobernuak, programa sozialak finantzatzeko | El Correo\nZurekinAGLE elkartearekin bi hitzarmen sinatzea onetsi du udal-gobernuak, programa sozialak finantzatzeko\nAGLE elkartearekin bi hitzarmen sinatzea onetsi du udal-gobernuak, programa sozialak finantzatzeko\nLoremaitea programak 40.000 euro jasoko ditu eta AGLEk 22.000 euro\nI.AGOTE Viernes, 1 septiembre 2017, 23:20\n66.000 euro bideratuko ditu Gizarte Politiken eta Osasun Publikoaren Sailak Arabako Gizarte Laneko Elkartearekin —AGLE— bi hitzarmen sinatzera, Elikagaien Bankuari laguntzeko eta Loremaitea zerbitzua garatzeko.\nLoremaitea programak 40.000 euro jasoko ditu. Nahikoa baliabiderik ez duten guraso bakarreko adingabe eta familiei lagundu ahal izango die horrekin AGLEk 2017an, laguntza sozialerako sarerik ez dutenei, edo genero-indarkeriaren biktima direnei.\nLan- eta prestakuntza-ordutegia eta familia-bizitza uztartzea ezinezko zaielako seme-alabak artatzerik ez duten aita edo amen kasuan ematen du laguntza zerbitzu horrek; izan ere, modu negatiboan eragin dezake horrek familia horien gizarte-inklusiorako eta autonomia-gaitasuna hobetzeko lanean.\nDoako zerbitzua da Loremaitea, erabiltzen duten familientzat, eta 4 hilabetetik 12 urtera bitarteko haurrak artatzen ditu —astelehenetik ostiralera, 8:00etatik 20:00etara, eta larunbatetan, 8:00etatik 17:00etara—. “Aldi baterako konponbidea eskaintzen die familia horiei, beren autonomia-maila handitu eta egoera ekonomikoa hobetu dezaten, eta denbora bat igaro ondoren laguntza horren beharrik izan ez dezaten”, azaldu du Gizarte Politiken eta Osasun Publikoaren zinegotzi Peio López de Munainek.\nBestalde, 22.000 euro jasoko ditu AGLEk, Arabako Elikagaien Bankura jo lezaketen familien balorazioak egin eta, hartara, entitate horrek egiten duen janari-banaketa modu eraginkor eta profesionalean ordenatzeko 2017ko urtarrilaren 1etik irailaren 30era egiten ari den lanaren truke. Urritik aurrera, Udalaren gizarte-zerbitzuetako langileak arduratuko dira ebaluazio horiek egiteaz.\nAGLErekiko hitzarmenak onesteaz batera, egoerarik txarrenean dauden pertsonen gizarte-inklusiorako ikastaro lagunduak egiteko bi kontratu esleitu ditu gaur Tokiko Gobernu Batzarrak.\nLehenengo ikastaroan garbiketaren sektoreko berariazko ezagutzak irakatsiko zaizkie parte-hartzaileei —243 prestakuntza-ordu—. Garbinguru, Servicios Medioambientales enpresari esleitu zaio.\nBigarren ikastaroa, berriz, eraberritze-lanen ingurukoa izango da, eta eraikuntzaren esparruko nahiz trebetasun sozio-pertsonalen arloko prestakuntza emango du. Beraiki99 enpresa arduratuko emateaz, 75.054 euroko aurrekontuarekin.\nGetxophoto, artea galerietatik at ‘Vital Araban zehar Programa’ asteburu honetan itzuliko da


Jaitsiera ezezaguna eta kalitate handiko sekzioekin Midi d’Ossauren ondoan\nHurbilketa, luzea bada ere, erraza eta atsegina da, eta Midi d’Ossau-ren iparraldeko aurpegi ikusgarriaren azpian dauden paraje ederrak bisitatzeko aukera ematen du. Uidea, marmita zulatu bitxiz zipriztindua, mendi estetiko eta ludiko jaitsiera bat eskaintzen da, eta jauzi egiteko aukera txiki eta bikainak tartekatzen dira.\nSASOIA: Ekainaren 15-etik urriaren 15-era arte.\nSifoi errazak 1m bat baino txikiagoak. Ez dira beharrezkoak.


Ulia-Jaizkibel zonaldea itsas babesgune izatea eskatzeko erakusketa bat antolatu dute\nGara|2015/04/07 08:00|0 iruzkin | Eguneratua:\nBi mendien arteko itsasoko habitatek babes berezia behar dutela uste du Eguzki talde ekologistak. Hori dela eta, erakusketa bat antolatu du Donostian zonalde horren balioaren berri emateko asmoz.\nBaldintzapeko askatasuna oholtza aitzinean Senperen\nArgitxu Dufau|2015/04/05 09:15|0 iruzkin Eguneratua:\nApirilaren 4ean, Bagoaz kolektiboak baldintzapeko askatasunari buruzko ekitaldi bat antolatu du. 200 pertsona hurbildu dira Senpereko Larreko salara.\n"Betiko zigorrak mendekukoak dira, gorrotoan oinarrituak"\nIurre BIDEGAIN|2015/04/04 12:25|0 iruzkin Eguneratua:\nJakes Esnal, Txistor Haranburu, Ion Kepa eta Unai Parot duela 25 urte preso dira. Betiko espetxera kondenatuak dira. Horren karietara, Bagoaz kolektiboak gaur 17.00etan Senpereko Larreko gelan ekitaldia antolatu du. 80 hamarkada edo tortura aipatzeaz gain, Pakito Lujanbio preso ohiak bere bizipena islatuko du.\nAberri eguna: munduaren aitzinean, herri gisa agertzeko data\nNaiz|2015/04/04 09:40|0 iruzkin Eguneratua:\nApirilaren 5ean Iruñean, Aberri Eguna ospatuko da. Udalbiltzak "munduaren aitzinean herri gisa agertzeko datan" parte hartzeko deia luzatu du. Horretaz gain, Euskal Herriko udal eta hautetsien biltzarrak nabarmendu duenez, "Euskal Herriaren etorkizuna eskuz esku eraikitzea dugu helburu".\nOier Oa Parise inguruan bizitzera behartuko dute dute\nKazeta|2015/04/03 23:25|0 iruzkin Eguneratua:\nYvelines departamenduko Saint-Germain-en-Laye herrian asignatua izanen da Oier Oa. Apirilaren 4 huntan aterako da kartzelatik.\nIurre BIDEGAIN|2015/04/03 15:00|0 iruzkin | Eguneratua:\nAurrezki herrikoiak hurbileko laborantzaren alde\nKazeta|2015/04/03 12:15|0 iruzkin Eguneratua:\nAkziodunak mobilizatzeko eta orohar jendarte zabala hunkitzeko, Lurzaindiak diru bilketa abiatu du. "Aurrezki herrikoiaren bidez, ama-lurra denen ondasun bilaka dezagun!" lemapean bi hitzordu antolatu ditu: maiatzean ospatuko den biltzar nagusia eta irailean iraganen den lurraren besta.\nBagoaz kolektiboaren eskutik tortura eta betiko zigorrak aipagai\nNaiz|2015/04/03 11:00 Eguneratua:\nLarunbatean, apirilak 4, Bagoaz kolektiboak ekitaldi bat antolatuko du Senperen, non torturaren inguruko hitzarte bat, presoak eta bizi osorako zigorren inguruko beste bat eta senideen testigantzak izanen diren.\n"Erabakitzeko eskubidea, gure mugez haratago balio duen kontzeptua da"\nIurre BIDEGAIN|2015/04/03 08:20|0 iruzkin | Eguneratua:\nApirilaren 3an, Ziburuko Baltsan elkartean Gure Esku Dago dinamikaren inguruko "Jostunak" dokumentala eskainiko da. Ondotik, Andoni Oiarbidek eta Amets Arzallusek Ipar Euskal Herrian erabakitzeko eskubidearen aldeko taldea aurkeztuko dute. Bertsolariak dinamika Ipar Euskal Herrian sortzeko eraiki beharreko bidea dela adierazi du.\n"Gure erabakiak hartzeko esparru propioak izan behar ditugu gazteok"\nAimar ETXEBERRIA|2015/04/02 17:20|0 iruzkin Eguneratua:\nAitzina eta Ernai gazte antolakundeei aurpegia jartzen dieten bi gazte dira Alex Feldman eta Maialen Etxeberria. Bidasoaren alde banatan dute sorlekua Feldmanek eta Etxeberriak, baina iparrorratz berak gidatzen ditu biak. Hala, Euskal Herri osoko gazteak bilduko dituen Gazte Martxaren antolakuntzan dihardute buru-belarri azken egun hauetan. Ostiraletik igandera izango da.\nOrria 366/ 404


ARARTEKOAREN ERAKUNDE-ADIERAZPENA, INGURUMENAREN MUNDUKO EGUNEAN - ARARTEKO\nARARTEKOAREN ERAKUNDE-ADIERAZPENA, INGURUMENAREN MUNDUKO EGUNEAN\nAirearen kalitateari buruzko politikek helburutzat hartu behar dute isurketei dagokienez lurralde neutroa lortzea, eraginkortasunez bermatu nahi bada osasuna eta ingurumena babestuko direla\n2019ko ekainaren 5a\nArartekoak bat egin nahi du Ingurumenaren Munduko Egunaren ospakizunarekin. Aurtengo gaia, "Aire kutsadurarik gabeko planeta", aukera berri bat da botere publikoen eta gizarte osoaren arreta gai honetara erakartzeko: halabeharrez borroka egin behar dela atmosfera kutsaduraren kontra, planetan milioika laguni eragiten dien etsai ikusezin arriskutsua baita.\nEgiaz, atmosfera kutsaduraren arazoak hobera egin du azken hamarkada hauetan. Batez ere airearen kalitatearen gaineko Europako politikak ezarri direlako eta zenbait neurri hartu direlako, nazioetan eta herrietan. Horri esker, adibidez, orain "garbiagoak" dira ibilgailuak, industria eta energia-ekoizpena.\nEuskadin ere nabarmen hobetu da airearen kalitatea azken hamarkadotan. Alabaina, hobekuntza horrek ez du aitzakia izan behar ingurumena hobetzen taldeko ahaleginean ez jarraitzeko. Gaurkoa bezalako egunak lagungarriak dira ez amore emateko, ez pentsatzeko Euskadiko ingurumen-arazo nagusiak desagertu direla. Airearen kalitatea hobetzeko bidean jarraitu behar dugu, ahalik eta ongizate ekologikorik handiena erdiesten saiatzeko.\nEuskal lurraldea egunetik egunera osasungarriagoa izatea lortu nahi bada, gero eta zorrotzago kontrolatu behar dira airearen kalitate eskasak gizon-emakumeen osasunerako dakartzan arriskuak. Horretarako, arriskuak eta kalitateko airea eduki ahal izateak ematen dituen aukerak goiz kudea daitezen sustatzen jarraitu behar du Euskadik.\nAldi berean, atmosfera-kutsadura gutxitzeko neurriek eraginkortasunez laguntzen dute planetak aurre egin beharreko erronka nagusiaren, hau da, klima-aldaketaren kontra borrokatzen.\nGai horren gainean, Arartekoak ere uste osoa du legea betetze hutsetik harago joan behar dutela airearen kalitatea hobetzeko erronkari ematen zaizkion erantzunek. Helburutzat hartu behar dute isurketei dagokienez lurralde neutroa lortzea, eraginkortasunez bermatu nahi bada osasuna eta ingurumena babestuko direla.\nVitoria-Gasteiz, 2019ko ekainaren 5a


Konpondu eta berregokitu | Epidor TD\nEpidor TD/Zerbitzuak/Konpondu eta berregokitu\nOsagai bat konpondu edota berregokitzeko gaitasuna eskaintzen dizugu, birjarpen balioak hala egitea justifikatzen duenean. Horretarako, batetik, geure baliabideak dauzkagu; bestetik, gure kalitate sistemak egiaztatutako partnerren lankidetzan oinarritutakoak.\nHasi zigilu mekaniko eta kartutxoetatik, eta errodamendu eta giltza dinamometrikoekin buka; bezeroei ematen diegun laguntzari esker, mantentze kostuak optimizatu egiten dira, eta produktuak beharrik gabe birjartzea ekiditen da.\nAurreztu ezazu %45eraino tamaina handiko errodamendu bat aldatzean. Ez bota; guk teknikari bat bidaliko dizugu, zer bideragarritasun eta zer kotizazio duen ebaluatzeko.\nZIGILUEN ETA KARTUTXOEN KONPONKETA\nBIRAKETA MOMENTUA KONTROLATZEKO EKIPAMENDUEN KONPONKETA\nBiraketa momentua kontrolatzeko ekipamenduak mantendu, konpondu, kalibratu edota berregiaztatu; horien artean, giltza dinamometrikoak, bihurkin elektronikoak, biderkatzaile hidraulikoak, etab.\nAskotariko modeloak: bikoitzak, bakunak, zatituak nahiz bereziak, bai irabiagailuetarako bai erreaktoreetarako. Modeloaren arabera, flush edota quench-erako prestaturik egon daitezke, eta API planak betetzeko modukoak izan.\nPONPA ZIGILUAK, PROZESUA\nMarruskadura aurpegi birakari batez, marruskadura aurpegi finko batez, juntura sekundarioez eta malgukiz osaturiko zigilu mekanikoak. Izan daitezke orekatuak eta ez-orekatuak, eta honela banatzen dira: malguki konikoko zigilu mekanikoak, hauspodunak (hauspo elastomerikoa, hauspo metalikoa edo PTFEzkoa), malguki anitzekoak eta balezta malgukidunak.


Ibai Ganuza eta Xabi Makuso: «Erakutsi dugu Downen sindromea dutenek ez daukatela mugarik» | Bizigiro | Berria\nATZEKOZ AURRERA. Ibai Ganuza eta Xabi Makuso. Motxila 21eko kideak\n2021eko apirilak 27 - Iruñea\nGoitik behera beltzez jantzita eta hatzekin rockeroen ikurra eginez sartu da Ibai Ganuza (Iruñea, 1990) Motxila 21 musika taldeak Iruñeko Txantrea auzoan duen entsegu lokalera. Bertan zain dauka Xabi Makuso (Iruñea, 1976) taldeko boluntario eta baxu jotzailea. Downen sindromea duten zenbait gaztek eta haiekin batera jotzen duten musikari boluntarioek osatzen dute taldea. Amalurra izeneko bigarren diskoa kaleratu berri dute.\nBigarren diskoa kaleratu berri duzue. Pozik zaudete emaitzarekin?\nIBAI GANUZA: Bai, noski!\nXABI MAKUSO: Oso-oso pozik. Sekulako lana izan da. Urteetako lana daramagu, eta diskoan argi erakusten dugu musika erregistro guztiak menperatzen ditugula.\nZaila izan da grabaketa?\nI.G.: Grabazio estudiora sartzear ginela harrapatu gintuen COVID-19aren pandemiak, eta ezin izan genuen grabatu irailera arte.\nEntseguekin ere hasiak zarete, ezta?\nX.M.:Taldean 24 kide gara, eta, nahiz eta lokal handia dugun, 60 metro ingurukoa, segurtasunagatik taldeka hasi gara, proba moduan. Asteartero lau gazte etortzen dira, hiru edo lau boluntariorekin. Alde batetik, bateriak taldetan banatu ditugu, eta, bertzetik, haizezko instrumentuak. Neurri guztiak hartzen ditugu, baina, oraingoz, kontuz ibili behar da.\nDiskoa aurkezteko gogoz zaudete?\nI.G.: Bai, noski. Inoiz baino gogo handiagoz. Ez dut pentsatu ere egin nahi zer egingo dudan lehen kontzertuan; ziur aski, kamiseta eta guzti kenduko dut [barreak].\nNola oroitzen dituzu taldean hasi zinetenekoak?\nX.M.: Duela zortzi urte sartu nintzen. Hala ere, hasieratik ezagutzen nituen, lehen kontzerturako musika ekipoa eskatu zidatelako. Musika ekipoa paratu genien, eta jende zoragarri hau ezagutu nuen. Geroztik taldera engantxatuta egon naiz.\nIbai, zu ere ez zaude hasieratik, ezta?\nI.G.: Ez. Hasieran ez nuen sartu nahi ere, eta musika irakasleak beti erraten zidan sartzeko. Hasieran, desastre bat izan zen, baina, gero, hobetuz joan zen. Djembeak jotzen hasi nintzen; ondotik, tinbalak, eta, azkeneko, kutxa. Eta, orain, bateria ikasten ari naiz Jose Landarekin. Klaseak primeran doaz!\nDantzaria ere bazara, Ibai?\nI.G.: Motxilan dantza ere egiten dut; anitz gustatzen zait. Kontzertu batean Fermin Muguruza etorri zen, eta harekin dantzatu nuen.\nHainbat musikari entzutetsurekin ere kantatu izan duzu. Berezia da zuretzat hori?\nI.G.:Bai, noski! El Drogasek behin baino gehiagotan atera izan nau berarekin kantatzera, eta, orain, Mareak ere ateratzen nau. Bederatzi kontzertutan egon naiz bira honetan, eta bederatzietan atera naute oholtzara kantatzera.\nKontzertu anitz eman dituzue. Zein izan da bereziena?\nI.G.:. Londresen egin genuen bat, eta izugarri ongi pasatu genuen. Eta Italiako bira.\nX.M.: Bira bat egin genuen Italian. Zortzi egunean hiru kontzertu egin genituen, eta gainontzeko denbora elkarbizitza izan zen. Izugarri polita izan zen. Zentralen kontzertu bat egin genuen gonbidatu bereziekin, eta hori ere berezia izan zen.\nTaldea sortu zeneko hasierako helburua bete duzue?\nX.M.: Taldearen helburuetako bat da munduari erakustea Downen sindromea duen batek edozer egiten ahal duela, eta ez daukala inolako mugarik. Uste dut hori egunero demostratzen ari garela. Munduko bestarik garrantzitsuenean suziria piztu genuen! Eta, gainera, herritarrek hala erabakita.\nMaitatuak sentitzen zarete?\nI.G.: Oso maitatuak.\nX.M.: Oso onartuak sentitzen gara. Joaten garen leku guzietan tratatzen gaituzte izugarri ongi.


Zer moduz? - - uztarria.eus\nAintzane Garmendia 2020-08-13 08:20\nAintzane Garmendiak 2020ko uztaileko Uztarria aldizkarian idatzitako iritzi artikulua da honako hau.\nGarbiketarako produktuak hartu dizkinat, sukalderako hiruzpalau bonbilla erosi eta etxerakoan ogia... Hara ba, aspaldiko! Zer moduz? Horiek izan dira ezagun batekin kalean topo egin eta nire pentsamenduetan murgilduta nengoela lagunak egin dizkidan lehenengo hitzak.\nGero, noski, gure etxekoei eta bestelako gaiei hautsak kendu eta saio polita egin dugu barrenak hustuz. Bateko lan gorabeherak, besteko eguraldiaren aldarteak... baina, batez ere, gure kezkak izan dira solasaldian protagonista. Delako egoera berezi honetan gertatu direnak, gertatuko direnak edota gerta daitezkeenak izan ditugu ahotan. Iazko urtean bezalatsu, ikastetxeetan, kultur emanaldietan, hondartzetan... azken boladan baino askeago, naturalago ibiltzeko desioa nabarmendu zaigu.\nEtxeratu naizenean, eseri eta pentsatzen jarri naiz, beti kezka beretan erortzen garela, ditugun aukerak eta baliabideak egiaz aintzat hartu gabe. Benetan estimatzen ditugun gertukoak, eguneroko koskei aurre egiteko dugun ilusio sendoa, zaparradaren pean tanta bakoitza sentitzeko ditxa... Orain argi dut, ni ederki, eta zu?


Ternua etxearen gizonentzako KRENS mendiko galtzak oso sendoak eta transpiragarriak dira; bikainak dira trekking eta mendi-ibilaldiak egiteko. Shellstretch ehunaz eginak daude, eta mugimendu-askatasun eta arintasun bikaina emango dizute. PFCrik gabeko uraren kontrako tratamendua dute, eta, erosoagoak izan daitezen, egokitu daitekeen gerrialde finkoa dute, gerrikoa barne, bai eta bost patrika eta itxigailu bidez estutu daitezkeen galtza-barrenak ere.\nGaltzak, Shellstretch ehunean eginak, oso erresistenteak eta transpiragarriak. Uraren aurkako PFC gabeko tratamendua dute, eta gerri mistoa, gerrikoa barne, baita bost poltsiko (lau aurrealdean, horietatik bi handiak, eta bat atzealdean) eta tanka bidez estutzeko barrenak ere.\nSpecial Price 319,96 € Regular Price 399,95 €


MARISOL GARMENDIAK EMAN DIO “GUZTIOK MUGITUZ” SARIA ERRENTERIAKO GURUTZE GORRIARI - Zer berri - opepro01i1\nMARISOL GARMENDIAK EMAN DIO “GUZTIOK MUGITUZ” SARIA ERRENTERIAKO GURUTZE GORRIARI - Zer berri\nMARISOL GARMENDIAK EMAN DIO “GUZTIOK MUGITUZ” SARIA ERRENTERIAKO GURUTZE GORRIARI\nMugikortasuneko eta Lurralde Antolaketako foru-diputatu Marisol Garmendiak eman dio “Guztiok Mugituz” saria Errenteriako Gurutze Gorriari, pertsona helduek euren joan-etorrietan trizikloak erabiltzea sustatzeko programagatik.\nAurtengoa lehenengo edizioa duen sari honen bidez Gipuzkoako lurraldean mugikortasun iraunkorra, osasungarria eta inklusiboa sustatzen duten erakundeen eta kolektiboen lana, ekimenak eta proiektuak saritu nahi dira.\nMarisol Garmendiak nabarmendu du Gurutze Gorria, kasu honetan Errenteriako Herri Batzarra, egiten ari den lana, eta, batez ere, “2016. urteaz geroztik muga fisiko edo psikologiko jakin batzuk dituzten pertsonekin borondatez eta eskuzabaltasunez gauzatzen ari diren programa, herri gunean trizikloen bidez era autonomo, seguru eta osasungarrian mugitzeko aukera ematen diena eta, gainera, euren arteko harremanak eta gizarte-harremanak sendotzeaz gainera, askok eta askok bizi duten bakardade egoerari ihes egiten laguntzen diena”.\nIa 400 pertsonak parte hartu dute Errenteriako Gurutze Gorriaren programan, eta adinekoei joan-etorriak egiteko ohiturak hobetzen, triziklo bat erabiltzeko beldurra edo lotsa kentzen eta osasuna hobetzen laguntzeko Mugikortasun Seguru eta Osasungarriaren Eskola sortu du. Hogei bat boluntario ari dira joan den apirilean abian jarri zen ekimen horretan lanean, eta Errenteriako eguneroko bizimoduan ohiko bihurtu diren 5 triziklo ditu.\nSortu berria den “Guztiok Mugituz” sariak jarraipena izango du, Mugikortasuneko diputatu Marisol Garmendiak adierazi duen bezala, eta “Gipuzkoako gizarteak eta herritarrek garraio publikoaren, mugikortasun iraunkor eta osasungarriaren eta irisgarritasun unibertsalaren alde egin duen apustua saritu nahi du”.\nMarisol Garmendiak eman dio “Guztiok Mugituz” saria, Iñigo Aristegui artista gipuzkoarraren eskultura, Errenteriako Gurutze Gorriaren proiektuaren arduraduna den José Antonio Fernándezi Gipuzkoako Foru Aldundian egin den ekitaldi hunkigarrian.n.}


Data My Pet » Emakume nola hurbiltzen duzu lotsati bada?\nLotsati tipo bat dira, eta zurea eragozpen hori bakarra izaten, urte hauetan guztietan behartutako duzu duzu.\nGoiko adierazpena zure egoera deskribatzeko al du? Begiratzen erraza-to-exekutatu, baina modu eraginkorrak arazoa gainetik kentzeko? Bai bada, beheko eztabaida lagundu beharko.\nHerabetasuna gainditzeko, fede hori lortzeko lagun zaitzake fedea zeure burua eta hainbat faktore amaiera bat izan beharko duzu. Irakurri zer zehazki zer egin behar duzun jakin.\nEgia da inork ezin bere itxura aldatu. Ondorioz, Gizon batek ezin du nola erakargarria itxura zuen ezer egin, baina ziur egin ahal zuen zenbait gauza gehiago ziur begiratu.\nUlergarria duen edozein emakume hurbiltzeko delako zure herabetasuna ezean duzu, baina gauza bat, gainera, ulertu behar da, inork ez bestela, zuk baino beste (eta jendea ziurrenik gutxi batzuk oso hurbil) zarela lotsati daki.\nBeraz, erraz saiatu duzun pertsona batekin nahastu erreserbatuta horietakoa zarela ulertzen utziz gabe (irakurri lotsati) gizonak beti gelditu kanpoan neska. Horrela, zure lotsaz gorritu ezkutatu duzu errazago egiteko; behin estaldura-up honek arrakastaz burutzeko kudeatzeko, Automatikoki hasiko da gehiago seguru sentitzen.\nZiur begiratu modu janzteko duzu pixka bat ere erreparatu behar duzu. Arropa jantzita ezin izango duen nabarmentzen duzu Epaileak saihestu. Do Not, ez duzu galtza fluoreszente horiek eta distiratsua koloreko kamiseta janztea jendetza ikus daiteke. Just zure arropa aukeratu pixka bat zentzuz; duzun itxura ona arropa janzten baduzu, automatikoki grab izango duzu zure inguruan emakumeen arreta.\nHave helburuak errealista\nZure inguruan neska ezagunena eta erakargarriena Woo Plangintza? Lotsati gizon bat bezala, duten saiatzen saihestu behar duzu.\nEgia da zure lotsa nabarmen murriztuko du beste behin ziur begiratu hasten zara, baina horrek ez du esan nahi smart enough zehar neska beroena baliagarri bihurtu duzu.\nPopular nor da dagoeneko eta bere talde batek erakargarriena izateagatik ezaguna Neska edozein exceedingly konfidantza izan ohi da. Konfiantza oso berriki bildu, ez duzu nahikoa neska bat, hala nola, hurbiltzeko izan; bere konfiantza handiz hautsi egingo oraingoz bere hurbiltzeko dituzu.\nBeraz, zure helburua da zure maila egokitzen den neska bat aurkitzeko behar; Betiere, ez beldurtzea duzula emakumeak hurbiltzen.\nEz lotsatia kanpoan begi harremana batetik\nAzkenik hurbiltzen norbait, ez lotsati kanpoan begi harremana batetik. Emakumeak get erraz wooed gizon bat bere begietara begiratzen denean edozein inhibizioa gabe.\nHau da,, ordea, seguruenik zailena lana lotsati gizon bat ezin da inoiz egin eskatu; baina, lehenengo oztopoa adib behin. hurbiltzen emakume gurutzatu da hurrengo zeharkatzeko zure onena ahalegin jarri beharko dituzu.\nBegi harremana benetan zer suposatuz ari zaren baino askoz errazagoa. Begi harremana ondoren, saiatu eusteko ere, minutu batzuetan; Zure hasierako urduritasuna ziur aski da desagertu egingo.\nGoiko aholkuak behar duzu herabetasuna oskolean atera lagundu beharko. Aholku hauek baino Beste, ere egin dezakezu zure Elkarrizketarako gaitasunak hobetzeko eta zure umorea orraztu gainean lan.


Fanoxek hozkailuetan COVID-19 txertoen hotz-katea bermatzeko gailuak garatu ditu - SPRI\nBizkaiko enpresak 80 herrialde baino gehiagotan du presentzia, eta tentsio baxu eta ertainerako babes- eta kontrol-ekipoen diseinuan eta fabrikazioan espezializatuta dago, sistemen eraginkortasuna bermatzeko eta pertsonak babesteko.\nFanoxek 25 urte baino gehiagoko esperientzia eta espezializazioa du behe- eta erdi-tentsioko babes- eta kontrol-ekipoen diseinuan eta fabrikazioan. Bizkaiko enpresak segurtasun elektrikoko produktuak eta zerbitzuak eskaintzen ditu, sistemen eraginkortasuna bermatzeko eta erabiltzaileak zein langileak babesteko.\nBabesten duen instalazioa arriskuan jartzen denean korrontea mozteko gailuak garatzen ditu enpresak. “Gure gailuak etxeetako fusibleak bezalakoak dira, baina askoz konplexuagoak eta babes funtzio gehiagorekin. Gainera, oso babes-aplikazio zehatza dute sare elektrikora konektatuta dagoen edozein unitaterentzat, eta, gaur egun, ia dena sare elektrikora konektatuta dago, elektrifikazioa egunetik egunera hazten ari baita”, dio Iciar Gómezek, Fanox enpresako Komunikazio arduradunak. COVID-19aren pandemian txertoak kontserbatzeko hozkailuetan hotz-katea bermatzeko garatu duten babes egokitua, mota horietako gailuek duten garrantziaren adibide da.\nHorrela, gailuak edo erreleak aktibatzen direnean, zirkuitu elektriko bat irekitzen edo ixten dute, beste gailu edo instalazio batzuk eta pertsonak babesteko. “Korronte elektrikoaren alterazioek arazo larriak sor ditzakete, hala nola motor industrial oso garestiak erretzea edo, tentsio ertainaren kasuan, azpiestazio elektriko bateko ekipo oso konplexuak kaltetzea”, adierazi du Iciar Gómezek.\nGainera, Fanox babes-erreleboei aplikatutako autoelikadura ahalbidetzen duen teknologia garatu duelako nabarmentzen da, batez ere erdi-tentsioko ekipoetan. “Kalitate handiko babes-errele ugari ditugu, eta merkatu oso zorrotz eta etengabe aldatzen ari den batek eskatutako irtenbideak egokitzen ditugu, beti berritze prozesu batean murgiltzera behartzen gaituena”, aitortu du.\nHori dela eta, euskal enpresak I+G+b arloan egin duen inbertsioak lehentasuna izan du beti, eta haren erreleak azken teknologiak dira: SCADA komunikazioa, babes- eta kontrol-funtzio gehiago, gailu bakoitza kontrolatzeko diseinu propioko softwarea, ekitaldien grabazioa, LCD, teklatua… “Saiakuntza-estazio sofistikatuak ditugu, gure ingeniaritza-taldeak berak garatuak, eta gure ekipoen eta komunikazioen egiaztapena, trazadura eta konfigurazioa bermatzen dute, emaitzetan zehaztasun handiagoa lortuz eta, are gehiago, prozesu-denbora nabarmen murriztuz.”\nNazioarteko presentzia nabarmena\nGaur egun, Fanox enpresak 50 langile inguru ditu, 80 herrialde baino gehiagotan presentzia du eta ekoizpenaren % 75 baino gehiago esportatzen du. “Merkatu-aukera bat aurkitu dugu instalazio edo azpiestazio batera iristeko zailtasun gehien dituzten herrialdeetan; Ekialde Ertainean, adibidez”, zehaztu du Komunikazio arduradunak. Instalazioak, askotan, basamortu baten erdian daude tenperatura altuetan, eta enpresaren teknologia autoelikatuak “onura handiak eskaintzen ditu, ez baita beharrezkoa sarbide zuzena”, gaineratu du.\nEnpresak sektore elektrikoari eskaintzen dizkio bereziki bere zerbitzuak, banatutako sorkuntzaren eta energia garbien jarduera bereziki haziz, batez ere eguzki-energia eta energia fotovoltaikoan. “Gure bezero nagusiak sektore elektrikoaren fabrikatzaile handiak eta munduko konpainia elektriko garrantzitsuenak dira; besteak beste, Iberdrola, Siemens, Schneider, ABB eta Eaton multinazionalak”, zehaztu du Iciar Gómezek.\nEuskal enpresen artean berrikuntza bultzatzeko, enpresa txiki eta ertainetatik konpainia handietaraino, SPRI Taldeak Hazinnova, BDHI Konexio edo Innobideak bezalako programak eta laguntzak ditu. Hemen kontsulta daitezke.


ZIBURUko IKASTOLAren alde DEBAGOIENAKO IKASTOLEK ANTOLATUTA | Aldizkaria\nIKASTOLA 212 > orientazioa > ZIBURUko IKASTOLAren alde DEBAGOIENAKO IKASTOLEK ANTOLATUTA\nDebagoienako ikastoletan Kros solidario eta sinbolikoa\nZIBURUko IKASTOLAren alde DEBAGOIENAKO IKASTOLEK ANTOLATUTA\nAranzadi, Arizmendi eta Txatxiku ikastolak inplikatu dira\nAurretik lan berezia egin zuten ikasleekin zer, nola, zergatik, zertarako inplikatu horrelako egitasmo batean, ikastolek berezkoa duten elkartasuna helburu hartuta. Ondoren herritarrei enbidoa bota zieten, herriko plazetara ager zitezen ostiral arratsalde batean. Horrela, izen-emate sinbolikoari eta herrietan jarritako tonbola zein txosnei esker 10.562,72 € euro bildu ziren Kaskarotenea Ikastolari emateko. Horrelako ekimenekin elkartasuna landu nahi da ikasleekin eta, bide batez, kirola eginez ondo pasatzea.\nZiburuko ikastolaren alde beste hainbat ikastola busti da; batzuk aipatzearren, hor ditugu, esate baterako Pasaia-Lezo, Oiartzun, Orereta, Santo Tomas, Elgoibar … Oihartzunak bazterrak mugitu ditu, eta “Ziburun ikastola nahi dugu” kanpainak erantzun handia jaso du.\nDebagoienako ikastolen kasuan, Kros solidarioaren ideia orain bi urte sortu zen Arizmendi Ikastolan, Hezkuntza Ez-Formala eremutik. Orduan ikasle ezindu bati ekonomikoki laguntzeko planteatu zen, eta Lehen Hezkuntzako ikasleekin egin zen. Helburuak hiru dira: elkartasunean hazi, kirola eginez eta ondo pasatuz.\nIrailean bertan Arizmendin planteatu zen Ziburuko ikastolarentzat egingo zela aurtengo krosa, eta bailarako gainerako ikastolak, Aranzadi eta Txantxiku, ere animatu ziren horretara. Aurretik ikastoletan landu zen egitasmoa, ikasleekin hainbat ekintzen eta jardueren bidez xedeak bultzatuz. Hala, DBH eta Batxilergoko ikasleentzat Ziburuko ikastolaren historia eta egoera islatzen zuen aurkezpena prestatu zen Bizikidetzako ordutegian tutoreekin aritzeko. Bestetik, Batxilergoko ikasleek egunean bertan herritara begira egingo ziren tailerrak antolatu zituzten. HH eta LHkoentzat ipuin bat asmatu zuten irakasleek, eta bost herrietan bideratutako krosean ikasleek hartu zuten parte, hau da, Aretxabaletan, Arrasaten, Bergaran, Eskoriatzan eta Oñatin. Bakarrik ikasleak kontuan izanik, 4.110 pertsona mobilizatu ziren egun horretan; irakasle eta langileak gehituta 4.500 korrikalari kaleetan zehar. Bost ehun metroko ibilbideak izan dira, parte hartzeko izena eman behar zen euro bateko loturarekin. Antolatzaileek adierazi dutenez “azpimarratzekoa izan da kanpoko eragileek ere egin duten ekarpena”.\nBabes handia jaso zuten guraso eta herritarren aldetik eta, arratsaldez euria egin bazuen ere, hori ez zen oztopo izan antolatutako guztia bete ahal izateko. Goizeko haur txikien krosak eta emanaldiak normaltasunez egin ziren. Euripean, berriz, herritarren krosak eta arratsaldeko ekintzak, baina antolatzaileak pozik daude ekimenak lortutako harrerarekin. Ziburuko ikastolako haurrak, irakasleak eta gurasoak ere hurbildu ziren Arrasatera, eta goizeko krosetako baten hartu zuten parte. Hunkituta eta pozik agertu ziren Debagoiena bailaran jasotako laguntzagatik. Sostenguaz gain babes ekonomikoak ere izan du bere ispilua, izan ere, Debagoiena bailatik 10.562,72€ eman zaio Kaskarotena Ikastolari.\nHona hemen DEBAGOIENATIK ZIBURURAINOko MANIFESTUA\nGeuk ere ikastola bat nahi dugu Ziburun!\nAmets Arzallusek Iparraldeko bertso-txapelketa baten, ikastoletako andereño eta gurasoei hauxe kantatu zien azken agurrean:\njoan zineten plazaraino\nSustrai ta ni juaten ginen\nGaur, Debagoieneko plazetatik joan gara Zibururaino. Gure babesa eta elkartasuna ematera joan nahi izan dugu bertaraino. Izan ere, nola uka dakioke haur bati ikastolan hazteko eta hezteko eskubidea?\nMirestekoa da Ziburuko guraso eta irakasle horiek egiten ari diren apustua. Mirestekoa euren tinkotasuna, konpromisoa, sinesmena eta indarra.\nHalaxe bukatzen zuen Ametsek bertsoa:\n“Zueri esker euskarak\nta ikasle bakoitzak ño,\nbihotz zabalagoa du\nhizkuntza handiek baino.”\nEta Arzallusek dioen moduan, Iparraldeko gure lagunen adoreari esker egingo dute aurrera ikastolek eta euskarak.\nGure elkartasun keinu txiki honekin pausu bat gehiago eman ahal izango dute Ziburukoek ikastola eraikitzen. Eta guk ere beraiei esker beste pausu bat eman dugu, elkartasunean hazten jarraitzeko.\nGeuk ere ikastola bat nahi dugulako Ziburun!


You searched for Oskar Estanga - Page 2 of 4 - Bertsolari\nSearch Results for "Oskar Estanga"\nEmaitzak: Oskar Estanga\n1997 Txapelketa - Bertsolariak\n[BERTSO KANTARI I] Maitexa Iriarte: Bertso eskola\nMaitexa Iriarte – Bertsolari aldizkariaren 30. urteurrenaren karietara antolatu genuen gure lehen bertso idatzi lehiaketa. 14 urtetik behekoen kategorian Ibarlako 13 urteko Maitexa Iriartek eskuratu zuen bigarren saria “Bertso eskola” bertso sortarekin, eta Oskar Estangak bere lana musikatu du. Zorionak Maitexa, biba zu! Doinua: Kantuz sortu naiz eta II Asteartetan dugu guk\nBertsolari aldizkariaren I. Bertso Idatzi Lehiaketako irabazleak\nBertsolari aldizkariaren I. Bertso Idatzi Lehiaketako irabazleak – Gure lehen bertso idatzi lehiaketa antolatu dugu aurten kunplitu berri ditugun 30 urteen karietara, eta hamaika sorta jaso ditugu. Mila esker parte hartzaile guztiei! Etorkizunean horrelako gehiago egiteko bultzada eman diguzue. Epaimahaikideak Mikel Mendizabal, Ekaitz Goikoetxea eta Eli Pagola izan dira. Haiek hartu dute hartu beharreko\nBERTSOLARI aldizkariaren I. Bertso Idatzi Lehiaketa\nBERTSOLARI aldizkariaren I. Bertso Idatzi Lehiaketa – Gure urtebetetzea ezin dugunez zurekin kalean ospatu, aldizkariko orrietan ospatuko dugu… eta nola ez, bertsotan! Idatzizko gure lehen bertso lehiaketa antolatu dugu, eta zuk bertan parte hartzea nahi genuke. Honakoak izango dira ezaugarriak: Hiru bertso, librean. Zehaztu doinua. Maiatzaren 31ko goizeko 08:00ak baino lehen bidali beharko\nIkasturtea agurtzeko, ia 200 bertso emanaldi prestatu dituzte eskolek\nIkasturtea agurtzeko, ia 200 bertso emanaldi prestatu dituzte eskolek – Diario Vascon. Herri mailako 82 jaialdi egingo dituzte Gipuzkoako bertsolaritza lantzen duten 13 eskola txikietan, eta ikasturte bukaerako eskola jaialdiaren baitan ere egingo zaio tartea bertso emankizunari. Bertsolaritzaren ikasturtea amaitzear dela, 196 bertso emanaldi gauzatuko dira apiriletik ekainera, ikasleek gurasoei, ikaskideei edota\nIxiar Eizagirre, bertsoa pasio eta ofizio\nIxiar Eizagirre – Aiurri hedabideak Ixiar Eizagirreri egindako elkarrizketa. Bertsozale elkarteko transmisio sailean egiten du lan Larraulgo Ixiar Eizagirrek. Ikastetxeetan bertsolaritza lantzeko behar duten materiala sortzen ari da, besteak beste. Bertsozale elkartean ari zara lanean. Zer nolako egitura du elkarteak? Bertsozale elkartea oso elkarte handia da. 2300 bazkide ditu eta 80 langilez osatutako lantalde profesionala.


Oraingo polizia eredua "porrota" dela uste dute Erne eta Esan sindikatuek | Politika | Berria\nNoiz sortua: 2019-02-14 07:20:36\nOraingo polizia eredua "porrota" dela uste dute Erne eta Esan sindikatuek\nErtzaintzan dagoen "hondamendiaren" aurrean, itxaroteko garaia "amaitutzat" jo eta mobilizazioei ekingo diete berriro.\nErtzain talde bat, Gasteizen, artxiboko argazki batean. / Endika Portillo/Foku\nErtzaintzaren Erne eta Esan sindikatuek uste dute Eusko Jaurlaritzako Segurtasun Saileko arduradun politikoek "kudeaketa tamalgarria" egiten dutela, eta horren ondorioak direla, besteak beste, "prestakuntza falta, lan baldintza duinen gabezia, lan hitzarmen berri eta duinik eza eta krisi garaian galdutako eskubideak ez berreskuratzea".\n7.300 ertzain daude gaur egun Araban, Bizkaian eta Gipuzkoan, baina, sindikatuen ustez, 8.000 beharko lukete. Horren ondorioa da, haien esanetan, Ertzaintzan dagoen "kaosa", eta "herritarrak gehien kezkatzen dituzten delituek gora egin izana". Eman dituzten datuen arabera, 2017tik 2018ra %36 igo dira genero indarkeria delituak, %12 ohiko lapurretak, %57 etxeetan egindako lapurretak eta %37 iruzurrak.\nHorren aurrean, mobilizazioei ekingo diete ertzainek. Hilaren 19an, elkarretaratzea egingo dute Sestaoko (Bizkaia) ertzain etxearen aurrean, eta handik manifestazioa egingo dute Barakaldoko (Bizkaia) udaletxeraino. Geroago, beste zenbait herritan egingo dituzte elkarretaratzeak. Gainera, iragarri dute harremanetan jarriko direla UEFA eta beste kirol erakunde batzuekin, eta jakinaraziko dietela ez daudela prestaturik 2020ko Eurokopako futbol txapelketari eta antzeko beste kirol ekitaldiei behar besteko erantzuna emateko.


Jon Andoni Martin 2015 uzt 09 Azkoitia\nHizki papertegiko puzzlea\nMaxixatzen.eus 2015 uzt 07 Azkoitia\nBalda plaza jendez lepo San Joan sua ikusteko\nGasento Oñederra 2015 eka 24 Azkoitia\nAzkoitiko Bandak kontzertu berezia eskaini zuen pasa den zapatuan Plaza Berrin\nGasento Oñederra 2015 eka 23 Azkoitia\nZubi Berriko gimnasten ikasturte amaierako jaialdia\nPelotai Euneko bideoa\nGasento Oñederra 2015 eka 19 Azkoitia\n'Rise & Shine' musikala igandean Baztartxon\nMaxixatzen.eus 2015 eka 18 Azkoitia\nIgandeko emanaldia azkenengoa izango da, eta taldea zerbait berezia prestatzen ari da. Hala ere, ez dute ezer aurreratu nahi, ikuslearentzat ezusteko bat izatea nahi dutelako.\n5 milioi euroko inbertsioa egingo du Ibarmia enpresak\nMaxixatzen.eus 2015 eka 16 Azkoitia\nEuskal enpresetan teknologia eta berrikuntza sustatzeko, 'Gauzatu' programa jarri du martxan Eusko Jaurlaritzak. 26 milioi euro banatuko dira enpresa txiki eta ertainen artean, maileguen bidez.&nbs...\nJasokunde Kooperatibaren mendeurreneko jaia bideoan\nGasento Oñederra 2015 eka 16 Azkoitia\nAUZOKO egitasmoaren jaia Eskoriatzan\nAuzoko 2015 eka 15 Azkoitia\nJavier Zubizarretak txalo artean jaso zuen aginte makila, Urrategi Alberdiren eskutik\nMaxixatzen.eus 2015 eka 15 Azkoitia\nDagoeneko 600 azkoitiarren atxikimendua jaso dute, ekainaren 21erako\nGure Esku 2015 eka 12 Azkoitia\nBideoa: Gasento Oñederra.\nMaxixatzen Euskaldunon Elkartea 2015 eka 12 Azkoitia\n'Aguas tranquilas' eta 'Tomorrowland' filmak asteburuan Baztartxon\nMaxixatzen.eus 2015 eka 11 Azkoitia\nBihar, Aguas tranquilas filma izango da zine forumen, eta igandean eta astelehenean, Tomorrowland. Zapatuan ez da pelikularik izango ikusgai, Mozkorra parregarri opera izango ba...\nEkainaren 21erako Gure Esku Dago-k antolatutako ekitaldira joateko sarrerak, tabernetan salgai\nMaxixatzen.eus 2015 eka 10 Azkoitia 1\nErabakitzeko eskubidearen alde ekainaren 21erako Gure Esku Dago dinamikak antolatu duen ekitaldira joateko sarrerak salgai daude Azkoitiko hainbat tabernatan. Donostiako Anoeta estadioan...\nTriatloi taldeko kideek osatutako Giza Sarea bideoan\nAzkoitiko Sare 2015 eka 04 Azkoitia\nEhun lagunetik gora batu ziren pasatako asteburuko Giza Sarean. Herriko alde zaharra zeharkatu ondoren, Haritz Elorza triatloi taldeko lehendakariak hartu zuen hitza.\n'Azkoitiko meskita bizikidetza eta elkarrizketa' hitzaldia bideoan\nMaxixatzen.eus 2015 eka 04 Azkoitia\nFivasco herriko elkarteak antolatuta auzokoen arteko topaketa izan zen atzo arratsaldean Kultur Etxean. Azkoitiko meskita bizikidetza eta elkarrizketa hitzaldiko hizlariak Aziz Messaoudi elkarteko ...\n'Ciutat Morta', 'Mad Max' eta 'Tom Txiki eta ispilu magikoa' filmak ikusgai asteburuan Baztartxon\nMaxixatzen.eus 2015 eka 03 Azkoitia\nZubi Berriko gimnastekin izan da Maxixatzen\nGasento Oñederra 2015 eka 02 Azkoitia\nMaxixatzen Euskaldunon Elkartea 2015 eka 01 Azkoitia


Dokumentala: Eta ahal duzula esango balizute? — Avifes\nEta ahal duzula esango balizute?\nIkusi ezazu nola gaixotasun mentala duten Avifeseko 5 pertsonek Naranjo de Bulnesen gailurrera iristeko erronka hartzen duten. Horretarako, eskalada munduan barneratu ziren «Al filo de lo Imposible»ko, Sebastián Álvarok eta alpinista talde batek irakatsi zieten, azken hauen artean Juanito Oiarzabal zegoen.\nErronka lortu zuten?\nAitortu genuen, ez zen erronka xaloa, mendiko proiektu honetan sartu ginen, kirola baino askoz gehiago baitzen. Gizartearen ikuspegia gaixotasun mentala duten pertsonengana aldatu nahi genuen, gure ekimenen bidez estigma soziala murrizten laguntzeko.\nEspedizio hori bidaia bihurtu zen, batzuetan ikasten joan ginen, eta, beste batzuetan, genituen ideiak eta pentsaerak indartzen: elkarrenganako konfiantzak, estereotipoetatik harantzago, mendiak mugiarazten ditu; ematen den urrats bakoitzak bere garrantzia du; besteei lagundu diezaiekegu baina baita laguntza eskatu dezakegu inongo beldurrik gabe; hobetzeko eta aurrera egiteko ahaleginak saria duela beti ikasi genuen, nahiz eta batzuetan horretarako motibazioa kanpotik ez datorren eta bakoitzarengatik datorren geroztik, berorri landu behar da egunero.\nPelikula-dokumental honetaz gosatzeko aukera izan duzue?\nHala ez bada, ez galdu ahalegin, ilusio eta gainditze istorio hunkigarri hau. Estreinatu zenetik, arrakasta handia izaten ari da.\nAbentura zoragarri honetan barneratu nahi baduzu, hitzaldi bat, eztabaida bat, jardunaldi desberdin batzuk… antolatu nahi badituzu eta bertan protagonisten parte-hartzea izatea gustatuko balitzaizuke, jarri harremanetan AVIFESekin: [email protected]\nProiektu zaila izan da, ahalegin handia, dedikazio-denbora eta baliabideak behar izan ditu, baina aspaldi utzi zion proiektu izateari, bizitzea merezi izan duen eta kontatzea merezi duen historia bihurtuz.\nHain zuzen ere, kontatzea merezi duelako eta ezagutzea, ostegunean, ekainaren 22an, Bilbon, Azkuna Zentroko Auditorioan hain zuzen ere, dokumentalaren aurkezpen ofiziala egin zen.\nBertara, gonbidatutako 400 pertsona bertaratu ziren, eta horien artean egon ziren hainbat erakunde eta sailetako ordezkariak (Eusko Jaurlaritza, Bizkaiko Foru Aldundia eta Udalak), Bizkaiko gizarteko hainbat esparrutako ordezkari ospetsuak oro har, beste erakunde batzuetako ordezkariak eta, jakina, protagonistak (bai gaixotasun mentala duten pertsonak, baita gainerako eskalatzaileak ere).\n55 hiritako 7.000 pertsona baino gehiagotara iritsi da, 1.000 ikasle baino gehiagotara, hainbat jaialditara; besteak beste, Trento Film Festivalera, mendiko gaiei buruzko nazioarteko lehen zinemaldi zaharrenera, edo Cuentamontes mendiko zinemaldira, mugak gaindituz, Portugalera eta Italiara.


Uxua Domblás (Lizarra, 1983)\nAma gipuzkoarra eta aita nafarra ditu Uxua Domblás Ibañezek. Lizarra Ikastolan aurrena, eta ondoren institutura joan zen ikasketekin jarraitzera. Handik, Goi Mailako ikasketak burutzeko asmoz, Gipuzkoako hiriburura abiatu eta Arkitekturan eman zuen izena. Egun karrera amaierako proiektua amaitzen dihardu Nafarroako Uxue herrian. Argazkilaritza ere gustuko du eta bere ahizpa Itziarrekin batera aritzen da, eta zenbait lehiaketa irabazi dituzte. Gainera, Erika Donazar bidaia–lagun duela bitxiak egiten dituzte; Ttanttakan moduan ezagutzen dira eta Iruñetik egiten dute lan. Elkarrizketa\nUxua Domblás. (Arkitekto eta bitxigilea)\nBerrerabilpena da etorkizuneko irtenbidea Zuriñe VELEZ DE MENDIZABAL ETXABE\nArkitektura ikasi du, argazkigintza gustuko du, eskulanak egitea... Uxua oro har, diziplina anitzetan igeri egiten duen hogeita zazpi urteko gaztea dela esan genezake. Uxue aldean karrera amaierako proiektua egiten dihardu egun, baina gainera, bitxigile moduan aritzen da Erika lagunarekin batera. Tartetxo bat hartu du gure galderei erantzuteko eta hizketaldian ohartu gara, bitxigintzak eta arkitekturak uste genituen baino gauza amankomun gehiago dituztela.\nLaster amaituko dituzu ikasketak. Baina esan, zertan datza arkitekto baten lana?\nUste nuena baino osotuagoa da, egia esan; ez da bakarrik zerbaiten diseinua egitea. Atzetik gauza piloa ditu lanbide honek, eta esan dezaket benetan asetzen nauen hori topatu dudala arkitekturari esker. Horrenbeste gauza ikasteko aukera eman dit! Azken finean argazkilaritza, literatura, marrazkigintza zein idazketa landu izan ditut, besteen artean. Oso abaniko zabala da hau, denetarik jorratzen baita eta diziplina anitza da benetan. Eta azken finean, nire izaerarekin bat datorren bidea hartu dudala esan dezaket, asko mugitzen den horietarikoa bainaiz, eta gauza ugari burutu ditut txiki txikitatik. Paparreko orratza. Argazkia: Ttanttakan.\nEta nolatan erabaki zenuen arkitektura ikastea? Arrazoi bereziren bat al zenuen?\nHorretan pentsatu izan dudanean ez zait argi geratu erantzuna! Halere, egia da txikitatik gustatu izan zaidala marraztea, baita argazkiak ateratzea, nire ametsetako etxea izatea nahiko nukeenaren maketak ere egiten nituela oroitzen dut, nire ahizpari egunkariak erabilita arropak egiten nizkion ... Oro har, eskulanak egiten denbora asko pasatu izan dut beti eta behin norbaitek arkitektoa izango nintzela esan zidan, buruan sartu eta hori egiten amaitu nuen! Oraintxe karrerako proiektuarekin ari naiz bueltaka, eta bi urteren ostean entregatzeko zorian nago. Granadako Antonio Jiménez Torrecillas arkitekto ezaguna ari zait proiektua zuzentzen. Kontatu diezagukezu zer edo zer proiektutik?\nBai noski! Proiektua pentsatzeko eta meditatzeko aterpetxe bat da, Nafarroako Uxue herrian. Nire lanak askotariko gauzak hartzen ditu bere baitan; esaterako, badauka paisaia–interbentzio bat, baita ermita txiki baten birgaitzea ere. Azken horri dagokionez, egun nahiko murgilduta nabil birgaitze gaiekin, oso interesgarria iruditzen baitzait eta proiektua amaituta, gehiago sakontzea gustatuko litzaidake.\nHalaber eta proiektuarekin jarraituz, Granadako arkitekturaren eragina ere nabarmena da aterpetxean. Arrazoia, askotan bidaiatu dudala hiri hartara, eta bertan aurkitu dudana ekarri dudala nirekin; hots, arkitektura arabiarrak sentsazioekin dauka zerikusia, dela eguzkiarekin zein urarekin, esaterako, eta hori meditaziorako tokian nabari da.\nBesokoa. Argazkia: Ttanttakan.\nBirgaitzea diozu. Ez da berdina izango proiektu bat zerotik hastea edota dagoen zerbaitekin lan egitea, ezta?\nOso bestelakoa da bai! Eta gainera, proiektuak luze eman dit hain zuzen arrazoi horrexegatik, ez zelako soilik planta berriko eraikuntza bat egitea. Alde batetik, herri osotik zehar interbentzio paisajistak pentsatu ditut behatoki batzuk baliatuz, esaterako. Bestaldetik, ermitaren zonaldea urbanizatu nahi izan dut –zorua konpontzea eta espazio publiko bat sortzea hain justu. Bi urteren ostean, bagoaz emaitzak ikusten eta pozgarria da! Iruditzen zait arkitektook munduko eraikinik ederrenak sortzeko gai zaretela, baina baita itsusienak ere!\nEta hori da gainera, arkitektoak daukan beldurra, niri bakarrik gustatuko zait edo baita jendeari ere? Ez da erraza...\nEta egungo herrien itxurari begiratzen diogunean ere nabaritzen da hau. Hau da estilo pila, hau kaosa!\nEzbairik gabe! Egia da alde batetik batzuetan arkitektoen lana ez dela ulertzen. Baina beste askotan, gehiago hartu beharko litzateke kontuan diseinatzen ari zaren hori zein testuingurutan egongo den, alboan zer edukiko duen, eta burua erabiliz paisaia koherentea sortzen saiatu beharko ginateke. Gaurko herri askotan tamalez, pieza ezberdin gehiegi ditugu eta kaotiko xamarra izaten da gehienetan emaitza. Artista al da arkitektoa zure iritziz?\nEz dauka zertan, denetarik dago! Batzuk oso–oso teknikoak dira, eta besteak artistegiak garela esango nuke! (barre)\nBaina egia da, estilo anitzak daudela arkitekturan. Ez dut nire burua bohemio edota moderno moduan kontsideratzen; momentuaren araberakoa izatea gustatzen zait, lan bakoitzak eskatzen duena ematen saiatzea, hain zuzen. Gorbata. Argazkia: Ttanttakan.\nHalere, zeuk artisau fazeta bat ere badaukazu, ezen arkitektura ikasi bitartean Ttanttakan jaio baitzen. Egitasmo askotatik azkenean egikaritu dena da! (barre) Hasieran esan bezala, txikitatik eskulan asko egin izan dut, baita poltsak eta arropak ere. Kasualitatez sortu zen Ttanttakan. Ezkontza bat neukala–eta, osagarriak egin nituen, jendeari gustatu eta Donostiako pisu–kideekin batera gehiago sortzen hasi ginen; artean hiru lagun ginen, eta egun Erika Donazar eta biok gabiltza. Beste lagun batek proposatu zigun, pitxiak kaxa batetan ahaztuta utzi barik ea zergatik ez genuen blog bat sortzen, argazkiekin lagunduz. Hala ekin genion abenturari, blogetik web orri bat sortzera igaro ginen, eta hortik merkatu txikietan parte hartzera; eta gaur arte. Iruñean sortzen dituzue piezak, ezta?\nHala da. Lagun baten bitartez Lorea Lasa zeramikagilea ezagutu genuen eta bere tailerrean tokitxo bat utzi digu. Oso pertsona sortzailea da, ikaragarri gustuko dut egiten duena, ezen nahiko itxura arkitektonikoa baitauzkate bere lanek; era berean, atsegin ditudan materialak baliatzen ditu eta segituan egin genuen bat. Oso tailer polita dauka alde zaharrean, eta gozamena da halako leku batean aritzea. Ttanttakaneko zenbait pitxi ere berarekin eginda daude, ezen zeramika piezak uztartzen hasi ginen gure lanetan eta beraz, ederki moldatzen gara. Bestalde, Loreak animatuta hasi ginen merkatu txikietan parte hartzen, Iruñean bertan. Orain eguraldia dela, eta proiektua dela pertsiana jaitsi dugu eta udaberrira arte ez gara berriro kalera aterako, baina gero berriz hartuko dugu martxa. Aberasgarria da herri batetan edo bestean aritzea, jendea ezagutzen duzu; bide batez haiek ere zure lanaren berri dute eta sarea handitzen joaten gara merkatuz merkatu.\nZeramika aipatu duzu, baina, askotariko materialak baliatzen dituzue, baita birziklatuak ere...\nBirziklatutako materialekin hasi ginen gainera hasiera–hasieran eta orain horren modan dauden kafe kapsulak ere moldatzen ditugu; pentsa, horietariko ehunka hartu eta bestelako bizitza eman diegu! Aluminiozko alanbrea eta feltroa ere baliatzen dugu gure lanetan, baina gaur egun batez ere, gres zeramikoa eta portzelanarekin aritzen gara.\nUxua eta Erika.Argazkia: Ttanttakan.\nBerrerabilpena, beste antzekotasun bat gustuko duzun arkitektura eta bitxigintzaren artean!\nBai! Gainera, tokiez gain materialak berrerabiltzen ere saiatzen naiz arkitekturan, plastikoa esaterako. Baina egia da ematen dituen emaitzak, begietara behintzat, ez direla berdinak. Nire aita gainera, toldogilea da, eta bere tailerrera maiz joaten naiz olanak begiratu, eta pitxiak sortzeko gustuko ditudanak hartzera. Hala, ehungintzazko arkitekturarekin zuzenean erlazionatuta dago; dena dago lotuta!\nNoraino iritsi nahiko zenuke bitxigintza arloan?\nEz dakit, horrenbeste gauza ditut buruan! Halere, Ttanttakan moduan ez balitz ere, seguru jarraituko dugula lagunentzat zer edo zer sortzen. Estresatuta zaudenerako terapia ona da, marraztea, moztea edo jostea.\nHalere, profesional moduan ez nintzateke honetatik biziko, gogorra baita; hankatxo bat sartu dugu esparru horretan eta lan handia egin behar dela eta maiz ateratzen diren benefizioak nahiko murritzak izaten direla ikusi dugu. Orduan, txikitan marrazten zenuen etxebizitza eraikitzea izango duzu xede agian?\n(barre) Ez dakit nik ba! Ezen orduko marrazkiak begiratzen ditudanean gauzak aldatu direla ohartzen naiz: kapitel dorikoak eta jonikoak agertzen ziren... (barre) Motzean\nArkitekto bat: Peter Zumthor suitzarra\nZuk egin nahi izango zenukeen lana: Zumthorren Valseko termak Helburu bat: Arkitekto bilakatzen naizenean gutxienez gauzak ongi egitea eta pozik egotea\nBerrerabilpena: Gure herrietarako etorkizuneko irtenbidea\nArkitektura lan baten funtsezko osagaia: Maitasunez egina egotea. Berdin da zakur batentzako txabola edota eraikinik modernoena izan, baina sentimendua adierazi behar da. ‹‹Ttanttakanen weborria››


19:16an hasiko da uda eta 93 egun iraungo du\nEkainaren 21etik irailaren 23ra bitartean gurekin izango da uda. Datozen hilabeteetan, hiru ilargi bete izango dira eta abuztuaren 12an Pertseiden izar-jasa batekin gozatzeko aukera izango dugu.\nAstearte honetan, ekainaren 21ean, 19:16ean, hasiko da uda. Azken mendeetan urteko sasoirik luzeena da uda. 93 eguneko eta 15 orduko iraupena izango du. Ondorioz, Behatoki Astronomiko Nazionalaren datuek diotenez, udazkena irailaren 23an hasiko da.\nHitzarmen astronomikoaren arabera, bere orbitaren barnean Lurrak Eguzkiarekiko hartzen dituen jarrera desberdinek zehazten dituzte urtaroen hasierak. Udaren kasuan, urtaro hau hasten da Eguzkiak iparraldeko punturik altuena hartzen duenean.\nHorrela, astearte hau urteko egunik luzeena izango da. Zenbait hiritan, esaterako, 15 ordu eta 3 minutuko iraupena izango du. Urteko egunik laburrena, berriz, abenduaren 22an izango da eta 9 ordu eta 17 minutu iraungo du.\nUdan zehar, eklipse partzial bat ikusteko aukera izango dugu. Uztailaren 1ean izango da baina Indiako Ozeanotik bakarrik izango da ikusgai. Ilargi beteei dagokionez, hiru izango dira: uztailaren 15ean, abuztuaren 13an eta irailaren 12an. Gainera, astronomia zaleek bi hitzordu garrantzitsu izango dituzte: bata, uztailaren 30ean (delta Akuariden izar-jasa ikusteko) eta bestea, abuztuaren 12an (Pertseiden izar-jasa).\nInformazio gehiago:Eitb: 19:16an hasiko da uda eta 93 egun iraungo du


Gelatzean arto-esnea egosten zegoen bitartean, ganbela bete gaztain, azokara zeramazkitenak aukeratzean baztartu zituzten ondakin maxkarretan bilduek astoari ematea, soinkurutza bigungarri ta osterontzeko petralak, eta auen gaiñean zama jartzea baiño etzuen egin mutil sasoikoak.\nSukalderatu zenerako, apatza bete maieratua zeukan lurrun bizi-bizian.\nEsku arpegiek ongi garbitu, alkandora txuria, ez astegun, ez jaiegun, oi zituenezko galtzak, eta bruxa pinttarraxka soiñean jantzi zituenerako, apar loditua zegoen janari sendoa.\nJesus batean irentsi, ta bideari eltzeko prest zeuden ama-semeak.\nEtzuten goiz-giro argia.\nErroxa, arrautz otartxoa besoetan arturik, gaztaz beteriko saskia astoari leengo zamaren geigarri ipiñi, ta mutillak lasto-itxuta aldiro ara-ona, piztu itzalika zuela, ontan artu zuten etxetiko irteera bidazti goiztarrak.\nBidealdi motxean, baiñan mendi egalak beera bidatxidor estu ta urria zuten oin-bide.\nAn-emen arte-ondo illun bakartiek albora utziaz, eta auen ostape itxiek illunagotzen ziotelarik, errekatxo attalaren erara zijoan burdi-bide sakona artu zuten geroxeago.\nSakon bezin loitsua alabearrez.\nAstoak oiñarte bakoitzeko jaurtitzen ziotzen zipriztiñak (...).


Gobierno Vasco Irekia :: Ertzaintza Euskadik bizi duen egoera berrira egokitu ditu bere lan-prozedurak\nErtzaintza Euskadik bizi duen egoera berrira… http://www.irekia.euskadi.net/eu/news/8324 berria\n''53. Instrukzioa'' erreformatzeak segurtasun neurriak gaurkotu ditu eta erabakiak hartzerakoan agenteen parte-hartzea handitu du\nETAk bere ekintza terroristak behin betiko amaitzea iragarri eta gero Euskadin gaur egun bizi den egoerak Ertzaintzari bere baliabideak berriz egokitzeko aukera eman dio, delinkuentzia mota guztien kontrako borrokan horiei probetxu hobea ateratzeko. Baliabideak berriro zehazteko politika hau argi geratu da jarduteko prozeduretan segurtasunaren gaineko barne araua, ''53. Instrukzioa'', aldatzean. Miguel Buen Segurtasun sailburuordeak gaur sinatu duen erreformak, halaber, segurtasunaren gaineko erabakiak hartzerakoan agente guztien parte-hartzea sustatu eta hobetuko du.\n"53. instrukzioa" edozein gertaeraren aurrean Ertzaintzaren jarduteko prozedura guztiak barrutik zehazten dituen araua da. Esku-hartze polizialaren efikazia mailarik gorena eta agenteentzako segurtasun mailarik gorena uztartzea du helburu. Instrukzioa (ia hamar urte daramatzate praktikan erabiltzen) ETAk 2001eko azaroan Beasainen Ana Isabel Arostegi eta Javier Mijangos agenteak hil ostean Herrizaingo Sailak eta Ertzaintzaren sindikatuek adostu zituzten akordioen emaitza izan zen.\nAbian jarri zutenetik gaur arte, Instrukzioa askotan aldatu da, Ertzaintzaren eguneroko lanak eta adituen azterketek zenbait prozedura eta xehetasun aldatzeko aholkatu ahala. Arrisku handiko jarduerak (toki egonkorretako kontrolak, herritarren larrialdi deien estaldura -gaueko orduetan bereziki-, atentatu terroristen aurrean berehalako esku-hartzea, lehergailuak indargabetzea, lehergailu-mehatxuak, eta abar) protokolo batean zehaztutako prozedurari jarraituta bideratzen dira. Prozedura horiek Instrukzioan jasota daude, eta ertzainentzako arrisku guztiak aztertzen ditu eta horiei aurrea hartzen diete.\nGauza bera egiten da "eguneroko" jardueretan (herritarren segurtasunerako patruiletan, trafiko istripuetan egiten diren esku-hartzeetan eta zirkulazioa zuzentzen denean, esate baterako), lanerako prozeduretan ohiturak ezartzeak agenteentzat arrisku eta babes gabezia eragin ahalko bailuke. Lanerako filosofia prebentibo honi esker azken hamarkada honetan nabarmen hobetu da agenteen segurtasun maila, jarduera terroristaren eta kale borrokaren kontrako borrokan bereziki.\nSegurtasun sailburuordeak gaur onartutako aldaketa jatorrizkoak jaso duen hamargarren aldaketa da eta bi helburu nagusi ditu: bata, Ertzaintzaren baliabideen erabilera Euskal Herrian bizi den egoera berrira egokitzea eta, bestea, euren segurtasuna kudeatzerakoan agenteen eta horien ordezkari sindikalen parte-hartzea handitzea eta hobetzea.\nLehen helburuari dagokionez, egungo segurtasun mailari beste formula batzuen bidez eusteko pentsatu dute Instrukzioaren erreforma. Horretarako, jarduteko zenbait irizpide aldatu ditu, babesa lasaitu eta segurtasuna murriztu gabe. Halaber, horren ondorioz, herritarrek agente gehiago ikusiko dituzte kaleetan, eta horrek segurtasuna handitzea ekarriko du, bai benetakoa bai sumatutakoa. Dena den, eta nahitaezko premisa da, orain aldatu dituzten neurriak berehala jarriko dira berriro abian, horren premia izan bezain pronto.\nAzken hilabeteotan, Ertzaintzaren unitate batzuk bere jarduerak beste zeregin batzuetara bideratzen hasi dira jada, premisa horiei jarraituz. Laguntza Unitatea, esate baterako, orain arte terrorismoak zuzenean mehatxatutako pertsonen segurtasuna handitzeko ardura esklusiboa izan duena, genero-indarkeriaren biktima diren emakumeak babesteko kontrazaintza lanetan ere hasi da. Horien lana zeregin horietara bideratu dutenetik epaileen urruntze-aginduak hautsi dituzten zenbait gizonezko atxilotu dituzte dagoeneko eta mehatxatutako emakumeen segurtasun maila, benetakoa eta sumatutakoa, nabarmen handitu da.\nBigarren helburuari dagokionez, euren segurtasunaren gaineko erabakietan ertzainen parte-hartzea handitzeari dagokionez, gaur onartutako testuak Instrukzioa aldatzeko agente guztien inplikazio handiagoa jasotzen du, eta baita azkartasun handiagoa ere segurtasunarekin lotutako erabakiak hartu eta aginte eskalaren bidez zabaltzerakoan. Horretarako, "53. Instrukzioaren Batzordea" sortu da Ertzaintzaren unitate guztietan; kide guztien parte-hartze, proposamen eta iradokizun guztiak jaso eta, Unitate eta Alorretako Kontseiluen bidez, Zuzendaritza Operatibo eta Segurtasun Sailburuordetzara helarazteko, aldaketak ahalik eta epe motzenean praktikan jartzeko.\nEra berean, beste organo paralelo bat sortuko da, Ertzaintzaren Kontseiluan (erabakiak hartzeko erakunde paritarioa, Sailaren eta sindikatuen ordezkariak dituena). Batzorde mistoa izango da, eta ordezkari sindikalek sortutako proposamenak bideratzeko ardura izango du, horiek ere arinago eta zuzenago hel daitezen Segurtasun Sailburuordetzara.\nHerrizaingo Sailaren iritzian, gaur onartutako erreforma aurrerapauso handia da Ertzaintzaren baliabideak herritarrei zerbitzu hobea emateko aprobetxatze aldera.\nHerrizaingoa Ertzaintza 53 Instrucción egoera berria ertzainak segurtasun neurriak parte-hartzea indarkeria terroristaren etena ETA baliabideak birmoldatu delinkuentzia segurtasuna Berri honen iruzkinen RSSa\n89.4 KB (pjpeg)


Maurice Wilkins - Wikipedia, entziklopedia askea.\nPongaroa (en) , 1916ko abenduaren 15a\nBlackheath (en) , 2004ko urriaren 5a (87 urte)\nPatricia Ann Chidgey (en)\nRuth Wilkins (en)\nKing Edward's School (en)\nBirminghamgo Unibertsitatea Ph.D.\nJohn Turton Randall (en)\nbiofisikaria, medikua, fisikaria eta kristalografoa\nMedikuntzako Nobel Saria (1962)\nMaurice Wilkins (Pongaroa, Zeelanda Berria, 1916ko abenduaren 15a -Londres, Erresuma Batua, 2004ko urriaren 5a) britainiar biofisikaria izan zen, jatorriz Zeelanda Berrikoa.\nBirminghamen eta Cambridgen egin zituen ikasketak. Bigarren Mundu Gerran Estatu Batuetan lan egin zuen atomo-bonbetan erabiltzeko uranioaren isotopoen espektrografian. Britainia Handira itzuli zenean, fisika biologikoa landu zuen batik bat. Besteren artean, molekulak ikertu zituen X izpien difrakzioan oinarriturik, eta haren ikerketa bati esker zehaztu ahal izan zen James Watsonek eta Francis Crickek proposaturiko DNAren molekularen egitura; 1962ko Medikuntzako Nobel Saria lortu zuten hirurek.\nWikimedia Commonsen badira fitxategi gehiago, gai hau dutenak: Maurice Wilkins\nMultimedia: Maurice Wilkins\nOrriaren azken aldaketa: 7 abuztua 2019, 22:31.


Kazakhstan: Nazarbayev-en berriro hauteskundeak eta geroago - EBko berriemailea\nEBk interes handia du Kazakhstanen datozen presidentetzarako hauteskundeetan apirilaren 26an hainbat arrazoi direla eta - bi alderdiak, Lankidetza amaitu eta Lankidetza hitzarmena 2014ko urrian, abangoardian dago.\nEmaitza aurreikus daitekeen arren, de facto Nursultan Nazarbayev egungo presidentearen laugarren agintaldirako zuzendaritzaren jarraipena onartzea, berriro hauteskundeen erritual publiko honek eztabaida olatu bat sortzen ari da Asiako Erdialdeko herrialde aberatseneko gizartearen garapen politikoen etorkizunari buruz. Zer zain dago Kazakhstan datozen urteetan eta Nazerbayeven agintaldi berritua amaitu ondoren? Gizartea bidegurutze batean dago ...\nKazakhstaneko herritarren gehiengo osoarentzat Nursultan Nazarbayev-en lidergoaren lorpenak nabariak dira, eta bere moduko demokrazia "kulturalki sintonizatua" eraikitzeko ideiak erakargarriak dira. Lehendakaritzaren egonkortasunak eta jarraikortasunak hazkunde ekonomikoa eta Europatik egindako inbertsioen fluxu nabarmena bermatu ditu lehen mailetan, bizi maila Bulgariako (EBko estatu kide den) mailara igotzeko.\n2014ko urrian, Lankidetza eta Lankidetza Hitzarmenak (PCA) bi hamarkadako elkarreragina amaitu zuen EBren eta Kazakhstanen artean, soto sendo bat sortuz elkarrekiko onuragarriak diren trukeak egiteko, Asiako erdialdeko herrialdeen artean lankidetza hobetua hasten duen lehena bilakatuz. EBrekin egindako operazioa.\nAurtengo urtarrilaren amaieran Parekidetasun eta Lankidetza Hobetutako Hitzarmen berria merkataritza, zerbitzu eta inbertsio fluxua handitzeko sortu zen. 30 politika arlo inguruko trukeak hobetuko direla aurreikusten da: ekonomia eta finantzak, energia, garraioa, ingurumena eta klima aldaketa, enplegua eta gizarte gaiak, kultura, hezkuntza eta ikerketa.\nHitzarmen berriaren onurak ahalegin ugari izango ditu, negozioetarako aukera handiagoak eskainiz, batez ere enpresa txiki eta mediatikoei eta kontsumitzaileei babes handiagoa emanez, enpresa eta lanpostu berriak sortuz.\nAipatzekoa da EB ekimen honen atzean zegoela, parte-hartzearen eremuak nabarmen zabaltzea proposatuz, ez bakarrik elkarren onura materialak lortzeko, baizik eta modernizazioa eta erreforma sustatzeko.\nHala ere, EBk ez du bere ezagutza eskaintzen ari - kultur anitzeko, etniko eta hizkuntza anitzeko Kazakhstanek ekimen propioak abian jartzen ditu, elkarrizketa eta tolerantzia erlijiosoaren nazioarteko plataforma bihurtuz.\nNazarbayev-en ekimenez sortua, Kazakhstango Herriaren Asanblada pentsamendu estrategikoa eta konfesio anitzeko gizarte lautiar multi-etnikoaren sintesi berezia ezartzeko diseinatu zen. Nazarbayev presidentea joera aurrerakoi honekin tinko lotuta egon da. Honezkero, Kazakhstan tentsio etnikoek ukitu ez zuten sobietar errepublika ohia zen.\nMendebaldeko Kieven eta Donbass errusiarraren artean Ukrainan izandako azken gatazka ezin da Kazakhstanen proiektatu, formalki ez baitu inolako arrazoirik EBko kide izatea aldarrikatzeko: Errusiaren eta Txinaren artean geografikoki inguratuta dago. Asia Erdialdeko eskualde mailako potentzia nagusia.\nNolanahi ere, Maidanen istorioak harridura baino gehiago suposatzen du kazakhstanentzako loria baino, ez du batere sinpatia oposizioak boterera igotzeko agertoki bortitzarekiko eta ondorengoa da, Nazarbayev-ek "gerra fratrizida" gisa definitua. Estepa infinituetako bakea eta lasaitasunera joera berezkoa duten herritarrek grina politikoen zurrunbiloek asaldatu gabe bizi estilo harmonikoa gordetzeko gogoz daude.\nKazajistango Nazarbaiev-en garaia politika bektore anitzekoarekin lotzen da, fortunaren bira dramatikorik gabe: hauen presidentea berdin omentzen da Ekialdean eta Mendebaldean eta bere ospe pertsonala ondo finkatuta dago. Bakearekiko eta ugaritze ezarekiko debozioak ziurtatu zuen kazetariek nazioartean eredu gisa jartzea - estrategia neurri handi batean\nNazarbayev-en zuzendaritzarekin lotuta.\nHala ere, lehendakari titularraren aipatutako abantaila eta lorpen guztiek eta laugarren hauteskundeetan herritarren benetako sinpatiak ondorengotzaren galdera erantzun gabe uzten dute.\nAurretik presidentetzarako parlamentuko errepublikarako erreforma egingo zuela agindu zuenean, Nazarbayev-ek bere lidergoaren erronkarik handienari aurre egingo dio datorren hurrengo agintaldian sistema politikoa erreformatzeko, egonkortasuna eta oparotasuna bermatuz, nazioaren borondatea baita bere erakundeak indartuz. Eztabaidatutako "oinordekoaren" hautagaitza nortasun handiz betea izan liteke, lehendakari titularraren zirkulu hurbilenean ugari baitago, baizik eta erakunde batek, hots, Parlamentuak - Mazhilis, "oinordeko" bilakatuko dena. presidentetzarako araua.\nDatozen aldian izandako eraldaketak eta erreformak edozein direla ere, Nazarbaiev-en garaiko ondarea izaten jarraituko dute eta Kazakhstan herriaren etorkizuna moldatuko dute denbora luzez. Herritarren ongizatea hobetzen duten proiektu nazionalen biribiltzea baino gehiago, gizartearen erreforma politikoak Kazakhstango Errepublikako lehen presidentearen azken ondarea osatuko du, belaunaldiz belaunaldi "nazioaren aitaren" tokia bermatuz. etorri.\nGai erlazionatuak:Kazakhstan Pertsonak Batzarkulturaekonomia eta finantzakhezkuntza eta ikerketaEnplegu eta Gizarte Gaietakoenergialankidetza hobetuaingurumena eta klima-aldaketaezaugarrifull-imageKazakhstangarraiatzeko\nEuropa korridore humanitarioa ireki beharko irteera Herrialde Europako buruzagiek: erantzukizun politikoa eta berehalako ekintza zehatzak


Grant konderria (Oregon) - Wikipedia, entziklopedia askea.\nGrant konderria (Oregon)\n11.728,87 km2 (%99.98)\n1,89 km2 (%0.02)\nGrant konderria (ingelesez: Grant County) Oregonko konderri bat da, Ameriketako Estatu Batuetan. Hiriburua Canyon City da. 2010eko zentsuaren arabera 7.445 biztanle zituen, Grant kilometro koadroko azaleran.\nGrant konderriak 11.730,76 kilometro koadro ditu. Horietatik 1,89 ura dira. Beste 11.728,87 lurra dira. Biztanleria dentsitatea 0,63 da.\n2010eko zentsoan bizi ziren 7.445 pertsonetatik 7.158 txuriak edo hispanoak dira. Horietatik hispano edo latino kategorian 207 dira. 11 beltzak edo afroamerikarrak. 88 amerikar natiboak ziren eta 6 Hawaii edo Pazifikoko irletako natiboak. 24 asiarrak ziren. Bestelako arraza bat kategorian 2 biztanle daude. Bukatzeko euren burua arraza bat baino gehiagotan 156 pertsonek kokatzen zuten.\nFitxategi:USA Grant County, Oregon age pyramid.svg


bachillerato times etiketa duen edukia.\nIkasketen Gidaliburua. Batxilergoa\nBatxilergoari buruzko informazioa jasotzen da. Espainiako Hezkuntza Sisteman batxilergoaren nondik norakoak azaldu, eta eskainitako lau modalitateren berri ematen zaigu, hau da: Artea, Teknologia, Natur eta Osasun Zientziak eta Giza eta Gizarte Zientziak. Era berean, modalitateak amaitzean, egin daitezkeen ikasketen berri ematen da.batxilergoaren nondik norakoak azaldu, eta eskainitako lau modalitateren berri ematen zaigu, hau da: Artea, Teknologia, Natur eta Osasun Zientziak eta Giza eta Gizarte Zientziak. Era berean, modalitateak amaitzean, egin daitezkeen ikasketen berri ematen da.


Jakin 191. 2012 - Jakin.eus\nJakin 191. 2012\nGaiak sailean, hiru artikulu datoz, gai hauen inguruan: Zamorako apaiz kartzela 1960ko eta 1970eko hamarkadetan (Martin Orbe), hizkuntza ereduaren auzia 1920 eta 1960 arteko goi mailako kultur aldizkarietan (Karmele Artetxe) eta Euskal Herriaren historia garaikideari buruzko Joseba Agirreazkuenagaren saiakera baten iruzkina (Pruden Gartzia).\n1960ko eta 1970eko hamarkadetan klero nazionalista eta progresistako zenbait sektorek erregimen frankistari egindako oposizioa aztertzen du Martin Orbek. Urte haietako testuinguru soziopolitikoa eta apaiz haien erresistentziaren gertakari eta gako nagusiak argitzen ditu, batetik. Horrekin batera, diktadura frankistaren errepresio gogorraren nondik norakoak azaltzen ditu; Zamorako apaiz kartzelaren esperientzia, batik bat, Estatu frankistak Eliz hierarkia euskaldun eta espainolaren bat etortze edo isiltasunaz lagunduta sortu zuena.\nKarmele Artetxek XX. mende erdiko hamarkadetan orduko kultur aldizkari nagusietan (Euskera, Euzko-Gogoa, Egan eta Jakin) hizkuntz ereduari buruz garatutako eztabaidaren mamia jorratzen du. Horrekin lotuta, euskararen inguruko eztabaida horiek eta aldizkari horien ekarpenari esker euskara kultur hizkuntza bilakatzeak komunitate zientifiko euskaldunaren lehenengo trinkotzean izan zuten berebiziko eragina ere aztertzen du Artetxek.\nLiburu garrantzitsu bat Euskal Herriaren historiaz. Joseba Agirreazkuenagaren saiakera baten iruzkina\nPruden Gartziak Joseba Agirreazkuenagaren Euskal herritarren burujabetza. Euskal herritarren autogobernu auziaren bilakaera (1793-1919) (Alberdania, 2012) saiakeraren azterketa kritikoa eskaintzen du. Gartziaren arabera, liburu garrantzitsu baten aurrean gaude: batetik, Euskal Herriko historiaren ikuskera desberdin bat paratzen duelako diskurtso historiografiko hegemonikoaren aurrean; eta, bestetik, zehaztasun nabarmenez idatzitako ikerketa delako, baieztapen orokorrak beti datu zehatz ugariz lagunduz.


"Aspaldi, dantzan egiteko askatasun gehiago zegoen" — dantzan.eus\nHemen zaude: Hasiera › Hemeroteka › "Aspaldi, dantzan egiteko askatasun gehiago zegoen"\n"Aspaldi, dantzan egiteko askatasun gehiago zegoen"\nAiko Taldeak dantza ulertzeko eta praktikatzeko beste era bat planteatzen digu.\nEuskal Herrian dantza talde asko daudela gauza jakina da. Esan daiteke, gainera, inoiz baino talde eta eskola gehiago ireki direla azken urteoran. Euskal dantzak, honenbestez, sano daudela baieztatu daiteke. Jendeak inoiz baino hobeto ezagutzen eta dantzatzen ditu euskal dantzak eta normala egiten zaigu gure herriko jaietan, bat-batean, "Zazpi Jauzi" bezalako bat dantzatzen hastea. Hala ere, egoera hau ez da beti hala izan. Izan ere, gurean egiten diren dantzek aldaketa izugarria jasan zuten duela urte batzuk.\nHasieran, herriak plazan dantzatzen zuen. Dantzak bertan ikasi eta praktikan jartzen ziren. Asmoa ongi pasatzea zen, besterik gabe. Gainera, estilo ezberdinak ikusten ziren herri batetik bestera. Arizkunen dantzatzen zen sagar-dantzak ez zuen zerikusirik Amaiurren dantzatzen zenarekin. Hori zen dantzaren ezaugarri politenetako bat. Eskaintzen zituen aldaerak ikustea, hain zuzen ere.\nDenbora aurrera joan ahala dantzek indarra galdu zuten. Jada ez ziren herriko plazan ikasten eta pixkanaka desagertuz joan ziren. Hala ere, hor agertu ziren dantza-eskolak salbazio gisa. Dantzak eta abestiak berreskuratu eta jendeari erakusten hasi ziren berriz ere. Honek, hala ere, aldaketa handia ekarri zuen normala denez. Dantza ez zen jada herriarena. Ikuskizun bihurtu zen. Eta, beste edozein ikuskizun bezala, hau ere taula gainera igo zen. Herriko plazatik taula gaineratu zuten. Herriaren dibertimendu huts izatetik, teoria izatera pasatu ziren.\nGaur egun, ordea, esan daiteke beste urrats bat egin dugula. Eskolek bere lana primeran egin ostean, aldaketa etorri da berriz ere gure gizartera. Taula gainean egiten genuena, herriko plazan egitera pasatu gara berriz ere. Eta hau gutxi balitz, dantza eta abesti berriak - denak euskaraz, noski - sortzen hasi gara.\nHemen kokatzen da Aiko taldea. Territorios Sabin Bikandirekin bildu da, talde honetako danbolin-jotzaile eta dantza irakaslea, eta egiten dutena gustura asko kontatu digu.\nEuskal dantzak erakusten dituzten talde asko daude gaur egun. Zertan ezberdintzen da Aiko dantza taldea besteengandik?\nHasteko esango nuke ez garela dantza talde bat. Behintzat, ez gara dantza talde klasiko bat. Jendeak honelako taldeen gainean hitz egiten duenean, beti du irudi bera. Toki bat non dantza folklorikoak erakutsi eta dantzatzen diren. Gainera, dantza horiek gero oholtza gainera eramaten dituzte, normalean, ikuskizun modura. Gu ez gara horrelako dantza talde bat. Musikariak eta dantzariak biltzen dituen kolektibo moduan definituko nuke nik Aiko taldea. Gu dantzazaleak gara.\nNoiz sortu zen Aiko taldea eta nolakoak izan ziren hasiera haiek?\nAiko taldea lagun talde batek sortu zuela esatea gustatzen zait. Gu, izatez, lagun talde bat baikara. Duela urte batzuk bildu ginen eta baziren bi kontu kezkatzen gintuztenak. Alde batetik, erromerien gainbehera eta, bestetik, musika eta dantzarien arteko konexio falta. Dantzariek, normalean, musikaren gainean oso gutxi zekiten, eta, alderantziz ere, gauza bera gertatzen zen. Dibortzio moduko bat zegoela ikusi genuen.\nBaina, hori ez al da betidanik gertatu?\nEz, ez. Hori gauza berria da erabat. Lehen musika erakusten zuenak bazekien dantza egiten eta, aldi berean, dantzatzen zekienak bazekien instrumenturen bat jotzen. Tradizionalki beti gertatu da horrela. Ohitura hori berreskuratzea izan zen hasierako gure helburuetako bat. Horretaz gain, musika berria eta dantza berriak ere sortzen ditugu, Aukera berriak planteatzen ditugu.\nZer esan gura du "Aiko" hitzak? Zergatik aukeratu zenuten?\n"Aiko" Bizkaiko toki batzuetan erabiltzen den espresio bat besterik ez da. "Aizu"ren parekoa dela esan daiteke.\nZenbat jendek egiten du zuekin dantzan?\nIdeiarik ere ez, egia esan! Zaila da esatea. Guk hasieran espero genuena baino askoz ere jende gehiagok egiten du gurekin dantzan. Gure eskoletatik bi mila ikasle inguru pasatu direla badakit. Bi mila matrikula behintzat izan ditugula esan dezaket, hori seguru. Jende mordo bat dator eta oso ongi pasatzen dutela esaten digute. Gustura daudela ikusten da.\nUrtean laurehun edo bestehunen bat pertsona hurbiltzen direla esan daiteke orduan?\nBai, horrelako zerbait izango da eta gu oso pozik gaude. Bide berriak urratzen saiatzen gara eta honek arriskuak hartzea dakar berarekin. Batzuetan asmatzen dugu, beste batzuetan ez.\nBide berriak zabaltzen saiatzen zaretela komentatu duzu. Musika eta dantza berrien gainean ari al zara?\nGuk tradizioa bizirik dagoen zerbait dela uste dugu. Tradizioa ez da gauzen fotokopiak egitea, askok uste duen bezala. Ez da argazki bat, bideo bat baizik. Errealitatea mugikorra den heinean, musika eta dantzak ere mugikorrak dira, zalantzarik gabe. Abiapuntu honetatik, eta, gu ere tradizioaren parte garela kontuan hartzen badugu, gauza batzuk gure aldetik sortzen ditugula aipatu behar dut. Inolako konplexurik gabe, gainera. Pieza berriak sortzen ditugu. Hori bai, pieza berri horiek ez dute zertan erabat modernoak izan. Nahiz eta berriak izan, zaharren itxura dutela esan behar da. Txantxa eta txantxa artean, oso faltsifikatzaile onak garela esaten digute. (Barreak)\nBeraz,musika berria eta dantza berriak sortzen dituzue, ezta?\nHemen gauza bat gertatzen da eta garbi utzi behar da. Dantza beti berria da, hau ulertzea ezinbestekoa da. Aspaldi, jotak dantzatzen zituen edadeko dantzari batek honako hau kontatu zidan: "Ikusi al dituzu telebistan Gipuzkoan eta antolatzen dituzten dantza txapelketa horiek? Nik egia esan ez nuke jakingo saria nori eman, denek dantzatzen baitute berdin-berdin. Gure garaian kontrakoa gertatzen zen. Denek ezberdin egiten genuen dantzan. Bakoitzak bere estiloa zuen...". Nire lagunak arrazoia duela iruditzen zait. Gaur egun askatasun falta handia dagoela iruditzen zait. Rock and Rolla, denek dantzatzen dugu berdin? Ezetz esango nuke. Bakoitzak bere era dauka. Inprobisazioa, zalantzarik gabe, tradizioaren parte izan da eta izan dituen aldaketak, baita ere.


San Pedro egunean, kalera atera dute santua - Busturialdeko Hitza : Busturialdeko Hitza\nSan Pedro egunean, kalera atera dute santua\nAsteburuan hasitakoari jarraipena emateko, San Pedro eguna ospatu dute kostako hainbat herritan; Elantxoben, Bermeon eta Mundakan, kasurako. Azken herri horretan sanjoanekin eman zieten hasiera herriko jai patronalei, eta, sanpedroekin, jarraipena izango dute datozen egunetan ere. Gaur, santuaren egunean, txistularien kalejirarekin hasi dute eguna mundakarrek.?Eguerdian, meza nagusiaren ostean, prozesioa egin dute herritarrek, santuarekin batera; eta Egunsenti dantza taldeak ohorezko aurreskua dantzatu du. Pilota partidak izango dira 18:30ean, eta Oxabi erromeriak girotuko du gaua. Bermeon, txistulariekin batera, kalejira egin du udalbatzak Goiko plazatik Santa Eufemia elizaraino. Han, San Pedro kofradiako ordezkariak zituzten zain, urtero moduan, harrera egiteko. Ostean, kalera atera dute San Pedro, herritarrekin batera kalejira egiteko. Etxebizitzetako balkoietatik larrosa petaloak bota dizkiote. Meza ostean, Gaztelun jarraitu dute festa. Elantxoben, meza ostean hamaiketakoa egin dute herritarrek. Arratsaldean, pilota partidak eta umeentzako jolasak izango dira.


100 ikasle inguru bilduko ditu gaur hasiko den Klarinete Maratoiak - Zumaia - Baleike.eus\n100 ikasle inguru bilduko ditu gaur hasiko den Klarinete Maratoiak\nBaleike 2019-11-27 11:39\nMusika Eskoletatik eta Kontserbatorioetatik etorritako ikasleen kontzertuarekin hasiko da gaur XVIII. Klarinete Maratoia. Igandera bitartean ikastaroak eta entzule orori zabaldutako ekitaldiak izango dira.\nEuskal Herriko txoko guztietatik etorritako 100 ikasle inguruk hartuko dute parte Carlos Casadó klarinetista valentziarrak emango dituen ikastaroetan. Klaseak taldeka eta bakarka eskaintzen ditu Espainiako Orkestrako kideak.\nHorrez gain, Ainhoa Miranda musikari gasteiztarrak Alexander teknikaren inguruko saioak eskainiko ditu aurten ere. Alexander Teknika tentsioak, bizkarreko minak sortzen dituen jarrera txarrak, lesio muskularrak, ahots arazoak eta abar aurre ikusten dituen metodoa da.\nBerrikuntza bezala, Urval Ensemble klarinete laukoteak workshop bat eskainiko du. Laukote laborategi bat gidatuko dute bertako taldekideek.\nAlde pedagogikoaz aparte, izango dira aurten ere musikazale orori irekitako kontzertuak ere. Hala, gaur ikasleen emanaldia izango da komentuan, 19:00etan hasita. Bihar, 20:00etan, pintxo pote musikala egingo da Mari kalean, Valentin Manterola margolariaren estudioan.\nEgun bat geroago, ostiralean, hilaren 29ean, haurrentzako kontzertuak hartuko du Alondegiko Oxford aretoak. Larunbatean, azaroaren 30ean, klarinete laukoteen kontzertua egingo da komentuan. Amaitzeko, igandean, abenduaren 1ean, bi saio izango dira: eguerdian ikasleen amaierako kontzertua Zumaienako aretoan, eta literaturari buruzko hitzaldia eta ganbera musikako kontzertua arratsaldez, 19:30ean, Alondegian.\nXVIII. Klarinete Maratoia: atzera begiratu eta…\nIbon Manterola 2019 aza 27 Zumaia\nDirk Brossék piano eta klarinete baxuarentzat idatzitako Elegy obra Klarinete Maratoian entzun nuen lehen aldiz. VI. Klarinete Maratoia zen ...


Oxidazio-erredukzio erreakzioak - PDF\nDownload "Oxidazio-erredukzio erreakzioak"\n1 Oxidazio-erredukzio erreakzioak Lan hau Creative Commons-en Nazioarteko 3.0 lizentziaren mendeko Azterketa-Ez komertzial-partekatu lizentziaren mende dago. Lizentzia horren kopia ikusteko, sartu helbidean..\n2 2 3. kapituluan oxidazio-erredukzio sistemak (erredox sistemak) aztertu dira disoluzio akuosoetan zentratua batez ere. Oraingo honetan, gaia hedatuko da, eta horretarako hainbat sistema aztertuko dira. Hori modu eraginkorrean egin ahal izateko grafiko-mota desberdinak daude, eta haiei esker begirada batean aurresan daiteke erredox sistemen arteko erreaktibotasuna. 1. POURBAIX-EN DIAGRAMAK Uraren indar elektroeragilearen diagrama (E-pH) dagoeneko daukagu ikusita. Diagrama hori sinplea da, eta gainera Pourbaix-en diagramen oinarria da. Izan ere, Marcel Pourbaix kimikari errusiarrak Atlas of Electrochemical Equilibria izeneko liburua argitaratu zuen 1963an. Horretan fase diagrametan oinarritutako elementu guztien E/pE-pH diagramak bildu zituen (pe=-loge). Adibidez, 1. Irudian burdinarena ikus daiteke. 1. Irudia. Pilak, bateriak, eta elektrokimikoki estalitako piezak 1. Irudia. Burdinaren Pourbaix-en diagrama Ikus daitekeenez, diagrama horren bidez burdinaren espezieen egonkortasunaren berri daukagu. Diagraman lerroen arteko konbergentzia-puntuak agertzen diren markatuta. Izan ere, lerroetan informazio piloa dago.\n3 3 Lerro horizontalak: ph-rekiko mendekotasunik ez duen elektroien trukea (a b lerroa): Fe(s) Fe 2+ (aq) + 2e - (e d lerroa): Fe 2+ (aq) Fe 3+ (aq) + 1e - Lerro bertikalak: potentzialarekiko mendekotasunik ez duen ph-ren aldaketa (b n lerroa): Fe 2+ (aq) + 2OH - Fe(OH) 2 (s) erreakzio hau ingurune basikoan gertatzen da (d f lerroa): 2Fe 3+ (aq) + 3H 2 O Fe 2 O 3 (s) + 6H + 2Fe 3+ (aq) + 3OH - Fe 2 O 3 (s) + 3H + erreakzioa modu bietan idatz daiteke Lerro zeiharrak: ph-ren aldaketa eta elektroien trukea Diagraman lerro zeihar asko daudenez, bat baino ez dugu aztertu behar. (c d lerroa): 2Fe 2+ (aq) + 3H 2 O Fe 2 O 3 (s) + 6H + + 2e - Beraz, diagrama hauen bidez espezieen disolbagarritasunari buruzko informazioa daukagu. Metalen kasuan, oxido eta hidroxidoen eraketaren berri daukagu. 2. LATIMER-EN DIAGRAMAK Latimer-en diagramak oso sinpleak dira, eta horietan erredukzioaren potentzial normalak adierazten dira, espeziaren oxidazio-egoeraren arabera. Gainera, ingurunea azido edo basikoa den hartzen da kontuan. Adibidez, 2. Irudian sufrearen Latimer-en diagramak ikus daitezke. Ingurune azidoan Ingurune basikoan 2. Irudia. Sufrearen Latimer-en diagrama\n4 4 Ikusi bezala, sufrearen Latimer-en diagraman +6tik -2ra doazen oxidazio-egoerak daude. 3.irudian horietatik batzuen Lewis-en egiturak daude irudikatuta. SO 4 2- S 2 O 6 2- S 4 O 6 2- SO Irudia. Sufrearen hainbat espezieren Lewis-en egitura eta oxidazio-egoerak Beste adibide bat, 4. Irudian daukagu non bromoaren Latimer-en diagrama ikus bataiteke: 4. Irudia. Bromoaren Latimer-en diagramak: ingurune azidoan (E o A) eta basikoan (E o A) Diagrama hauetan, erreakzioak era laburbildua daude adierazita. Adibidez, 0.54 BrO adierazpenaren esangura hauxe da: (aq) + 2 H 2 O + 4 e BrO (aq) + 4 OH (aq) E o B = 0.54 V Orokorrean, elkarren segidan doazen balioak baino ez dira ematen Latimer-en diagrametan. Hots, aurreko diagraman dauden ondoko balioak kalkulatu behar dira: Ingurune azidoan Ingurune basikoa 1.51 ½Br ½Br Br 0.61 Br 1.33 HBrO Br BrO 0.76 Br Aurreko datuak konparatuz, deigarria da ohartzea ingurune baliotzean balio desberdinak daudela. Hori azaltzeko, segituan ikusiko dugu zelan kalkulatzen dira elkarren segidan ez doazen balioak.\n5 5 E o elektrodo-potentzialak ez dira gehigarriak: horregatik elkarren segidan ez dauden bikoteen erredukzioaren potentzialak kalkulatzeko energia askearen aldaketa izango dugu kontuan, horixe baita magnitude gehigarria da: hots, G o = G o i.. Hots, G o i elkarren segidan dauden espezieez osatutako i bikotearen energia askearen aldaketa da baldintza estandarretan, E o i elkarren segidan dauden espezieez osatutako i bikotearen elektrodopotentzial estandarra da, G o elkarren segidan ez dauden espezieez osatutako bikote jakin baten energia askearen aldaketa da baldintza estandarretan, eta E o elkarren segidan ez dauden espezieez osatutako bikote jakin baten elektrodo-potentzial estandarra da. Horrela: G o = ( n i ) E o F G o i = n i E o i F beraz, ( n i ) E o F = (n i E o i) F eta horrela: n i = trukatzen diren elektroien kopurua F = Faraday-en konstantea Adibidez, Br bikotearen E o kalkulatzeko ingurune basikoan, ondokoa egin behar dugu: Latimer-en diagramen bidez erraz aurreikus daiteke espezie batek dismutazioa pairatuko duen ala ez. Horretarako, diagrama irakurri behar dugu ezkerraldetik eskuinaldera. Oxidazio-egoera jaitsi ahala elkarren segidako E o balioak beherakorrak direnean, ez dago dismutaziorik. Ordea, oxidazio-egoera jaitsi ahala elkarren segidako E o balioak gorakorrak direnean, dismutazio espontaneoa dago. Aurrekoa kontuan hartuz, ingurune basikoan Br 2 espeziea dismutatzen da, Br eta BrO espezieetan ½ Br 2 + e Br E o B = 1.07 V ½ Br OH H 2 O + BrO + e E o B= 0.45 V\n6 6 Beraz, Br 2 + 2OH Br + BrO + H 2 O E o B=( ) V E o B=0.62 V>0 3. FROST-EN DIAGRAMAK X elementu baten Frost-en diagrama batean X(N)/X(0) bikote baten ne o balioak irudikatzen dira N oxidazio-egoeraren aurrean (n=trukatzen diren elektroien kopurua). Jakina, X(N) X(0) aldaketari dagokien ΔG o eta ne o magnitudeak proportzionalak dira: G o = n E o F Diagrama hauetan N=0 hartzen da erreferentziatzat, eta horrela N=n. Honek zeharo sinplifikatzen du diagrama. Frost-en diagrama eraikitzeko Latimer-en diagramaz baliatzen gara. Adibidez, oxigenoaren ondokoa da Latimer-en diagrama, eta bertan oinarrituta ne 0 balioak kalkulatzen dira ingurune basikoan. H 2 O 2 O 2 H 2 O O 2 ne 0 =(-1) (+0.70)=-0.70 V ne 0 =(-2) (+1.23)=-2.46 V Horrela, 5. Irudian kalkulatutako ne 0 balioak daude irudikatuta, oxidazio-egoeraren aurrean. ne o ingurune azidoa ingurune basikoa oxidazio-egoera 5. Irudia. Oxigenoaren Frost-en diagrama Frost-en diagrametan informazio grafiko nabaria dago. Izan ere, bi puntuen arteko malda, bikote horren potentzial normala da.\n7 7 Δy= neº N=-2 - neº N=-1 = (-0.70)=1.76 Δx=-2-(-1)=-1 ne o m = Δy/Δx =(-1.76/-1) = V Frost-en diagramak oso erabiliak dira, informazio kuantitatiboaz gain, kualtitatiboa azkar lortzen baita. Adibidez, 5. Irudian ikus daiteke punturik baxuena markatzen duela oxidazio-egoera egonkorrena. Bestalde, maldaren arabera badakigu zeintzuk diren erredukzioaren potentzial altuak eta baxuak. x y oxidazio-egoera Frost-en diagramak oso erabiliak dira, informazio kuantitatiboaz gain, kualtitatiboa azkar lortzen baita. Adibidez, 6. Irudian ikus daiteke punturik baxuena markatzen duela oxidazio-egoera egonkorrena. Bestalde, maldaren arabera badakigu zeintzuk diren erredukzioaren potentzial altuak eta baxuak. bidez. 6. Irudia. Frost-en diagraman lortzen den informazioa Erredox erreakzioa espontaneoa izango den ala ez, berehala aurreikus daiteke Frost-en diagramen Espezie bat aldameneko bi espezieen arteko Espezie bat aldameneko bi espezieen arteko lerroaren azpitik kokatua baldin badago,\n8 8 lerroaren gainetik kokatua baldin badago dismutatu egingo da. aldemeneko espeziek erreakzionatuko dute erdikoa sorraraziz Azkenez, beste erabilgarritasun nabaria da balizko erreakzioak aztertzeko gaitasuna. Izan ere, grafiko berean irudikatzen baldin badira espezie desberdineko Frost-en diagramak (7. Irudia), aurreikuste kualitatiboak egin daitezke: oxidazio-egoera 7. Irudia. Manganeso eta burdinaren Frost-en diagramak Adibidez, zer gertatzen da Fe 2+ eta MnO 4 espezieen artean ingurune azidoan? MnO 2 -tik MnO 4 -ra doan lerroaren malda Fe 2+ -tik Fe 3+ -ra doana baino handiagoa da: beraz, gutxienez Mn IV -ra erreduzituko da. Gainera, Mn 2+ -tik MnO 2 -ra doan lerroaren malda Fe 2+ -tik Fe 3+ -ra doana baino handiagoa da: beraz, Mn 2+ -ra erreduzituko da. Beraz, erreakzio osoa hauxe izango da: 8 H + + MnO Fe 2+ Mn Fe H 2 O\nBatxilergorako materialak. Logika sinbolikoa. Peru Urrutia Bilbao ISBN: Salneurria: 14 E\nBatxilergorako materialak Logika sinbolikoa Peru Urrutia Bilbao ISBN: 9788445729267 9 788445 729267 Salneurria: 4 E Euskara Zerbitzua Ikasmaterialak Gabirel Jauregi Bilduma Batxilergorako materialak Logika\nTelekomunikazio-sare eta -zerbitzuak: Teoria\nTelekomunikazio-sare eta -zerbitzuak: Maider Huarte Arrayago Purificación Sáiz Agustín Iñaki Goirizelaia Ordorika EUSKARA ETA ELEANIZTASUNEKO ERREKTOREORDETZAREN SARE ARGITALPENA Liburu honek UPV/EHUko\nPelletsUnit ETA PU 7-15 kw. Etxebizitza eroso eta epelarentzat Pellet Galdara. Perfekzioarekiko grina.\nPelletsUnit ETA PU 7-15 kw Etxebizitza eroso eta epelarentzat Pellet Galdara Perfekzioarekiko grina. www.eta.co.at ERABILERA EREMUAK Etxebizitza blokeak 15 kw 7 eta 11 kw Familia bakarreko etxeak ETA PelletsUnit


2022/06/22 – Lauaxeta Ikastola\nIkasturtea amaitu berritan, hurrengoa antolatzen ari gara. Lauaxetan aste batzuk geratzen zaizkigu oraindik oporretara joan aurretik, honetarako, hain zuzen ere. Eta badakigu familiek ere ikasturte berriaren alderdi batzuk antolatu behar dituzuela, oporretara joan aurretik. Hain zuzen ere, lasaiago joateko. Horregatik, hurrengo ikasturteko eskola-egutegia aurreratzen dizuegu, etxean antolatzeko aukera izan dezazuen, zuen seme-alabak noiz eta zein...


Energiaren Gida | IDAE\nInicio · Energiaren Gida\nBikaintasun-proiektua. Prestakuntza, informazioa eta komunikazioa\n"Energiaren gida praktikoa: kontsumo efiziente eta arduratsua" erreferentea da energia-aurrezpenarekin eta energia-kontsumo arduratsuarekin zerikusia duen guztian, herritarrei dagokienean.\nHerritarrei zuzendutako hizkera lauan dago idatzita, Institutuko hainbat adituk garatu dute, eta Institutuari eragiten dioten elementu komunenak ukitzen ditu; esaterako, etxeko energia-aurrezpena, etxetresna elektrikoak, argiztapena, eroapen efizientea eta abar.\nEnergia, Turismo eta Agenda Digitaleko Ministerioaren argitalpen izarra da "Energiaren gida praktikoa", eta IDAE da herritarren artean energia-aurrezpena eta energia-efizientzia sustatzeko komunikazio-tresna nagusietako bat.\n1994an egin zen Energiaren gidaren lehenengo edizioa, eta hainbat aldiz berrargitaratu eta eguneratu da. Gaur arte, argitalpen horren zazpi milioitik gora ale argitaratu dira. Espainian, zabal banatu da herritarren artean, hainbat jardueratan, eta zenbait kolektibok (besteren artean,\neskolek, institutuek, kontsumitzaileen elkarteek eta enpresek —Coca Cola Espainiak eta Ikeak, adibidez—) berariaz eskatu dute, kolektibo horien prestakuntzan erabiltze aldera.\n2014an, formatu digital berria eman zioten gidari, eta eskuragarri dago hemen: www.guiadelaenergia.idae.es\nEnergiaren gida erreferentea da, baita gaztelaniadun beste herrialde batzuetan ere (hala nola, Chilen, Paraguain eta Ekuadorren). Horietan, OLADEren bidez, gidaren bertsio bana egin da, tokiko errealitateari egokituta.


“Kitzigarritasuna galduta eta nire mutilarekin sexuari buruz hitz egiteko beldurrez” | Eingo al deu?\n“Kitzigarritasuna galduta eta nire mutilarekin sexuari buruz hitz egiteko beldurrez”\nPasadan asteko atsedenaldiaren ostean, Olatz Berastegiren aholkuak gure sexu txokora itzuli dira eta ostegunero bezala, gaur irakurle gazte batek egindako galderari erantzun dio berak.\nHona hemen irakurlearen galdera:\nGaldera batzuk ditut zuretzat. Kontua da mutilarekin hiru urte damazkitela eta beno gure sexu harremanak ondo zihoazen, baina orain inoiz baino kitzikagarritasun gutxiago sentitzen dut. Bestalde, nire bikoteari ere gogo gutxiagorekin ikusten diot (agian nire irudipena izango da).\nNik uste dut gure sexu harremanak betikoak direla eta beharbada aspertu egin garela. Horregatik autoan egin dezakegun jokoren bat bururatzen zaizun galdetu nahi dizut.\nHorrez gain, sexu harremanei buruz hitz egiten dugunean, beti nik ateratzen dut gaia. Berak ez dit sekula zer gustatzen zaion eta zer ez esaten, dena ondo dola eta kito! Beraz, ez dakit nola eman aurrerapauso hori sexuaz lasai hitz egiteko.\nBadakit zaila izango dela honi erantzutea baina zure iritzia jakin nahiko nuke.\nEskerrik asko eta hurrengora arte”\nHemen Olatzen erantzuna:\nEgia da zaila dela erantzuteko, batez ere datu asko falta zaizkidalako: zenbatero gelditzen zareten, nolako harremana duzuen…\nDena den, lasai egon behar duzu harreman batean fase ezberdinak baitaude eta agian sexu-desioa baxuagoa duzue orain, bizitzan momentu ezberdinak bizitzen direlako. Agian orain indar gehiago behar duzue, ikasketetan, lanean… Guzti horrek eragina izan dezake sexu-gogoan ere.\nHonetaz gain, autoarena komentatzen duzu, horrekin suposatzen dut zuentzat leku lasai bat topatzea ere ez dela hain erraza. Honek ere harremanetan eragina du, denok behar ditugulako leku atseginak eta autoa batzuetan ondo dago, baina, leku bakar bezala edukitzeak eragina izan dezake. Ezinezkoa da beste lekuren bat bilatzea? Lagunen baten etxea, asteburu goxo bat leku merke batean, irteeraren bat kanpin batera, aterpe batera…\nAmaitzeko, aipatzen duzu zuen sexu-harremanei buruz hitz egin nahi duzula zure bikotearekin eta bera prest ez duzula ikusten. Hau gertatzea ez da hain arraroa, agian berak beldurrak ditu eta horregatik zaila egiten zaio gaiaz hitz egitea. Askotan, gainera zaila egiten zaigu zer gustatzen zaigun jakitea, gure gorputzari arreta handiegirik jartzen ez diogulako. Zure kasuan komentatzen didazu, berari hitz egitea kostatzen zaiola eta egia esan egun batetik bestera ez da aldatuko.\nPertsona guztiak ez gara berdinak, beraz berarekin gustura bazaude pazientzia izan behar duzu eta atera itzazu zuk gaiak lasai asko.\nGaia nola atera?\nNik komentatuko nizuke gaia ateratzerakoan lasai ateratzeko, bilatu momentu bat biok gustura zaudetena, plan berezi bat egin, eta horrela lasaiago hitz egingo duzue. Berarekin hitz egiterakoan zuen harremanean ikusten dituzun gauza positiboak ere aipatu, eta hortik abiatuta, momentu honetan zure sentsazioak zeintzuk diren planteatu.\nEa lagungarria egiten zaizun, esango didazu.\nOndo izan eta beste bat arte”\nZuek zalantzarik bai? Bidali gazteaweb@eitb.com helbidera eta gogoratu guztiz anonimoa dela.\nKategoria Aholkuak 12 azaroa, 2009 egilea Alaitz Artozabal.\n← Masturbazioaren bertuteak Bola txinatarrak… zertarako? →


Saint-Xandre - Wikipedia, entziklopedia askea.\nDompierre-sur-Mer, Marsilly, Nieul-sur-Mer, Puilboreau, Saint-Ouen-d'Aunis, Sainte-Soulle eta Villedoux\n2.539 (%51.8) 2.309 (%47.1)\nSaint-Xandre Frantziako udalerria da, Itsas Charente departamenduan dagoena, Poitou-Charentes eskualdean. 2013an 4.519 biztanle zituen.\n2007an Saint-Xandre udalerrian erroldatutako biztanleak 4.519 ziren. Familiak 1.717 ziren, horien artean 305 pertsona bakarrekoak ziren (109 bakarrik bizi ziren gizonak eta 196 bakarrik bizi ziren emakumeak), 628 seme-alabarik gabeko familiak ziren, 676 seme-alabak dituzten bikoteak ziren eta 108 seme-alabak dituzten guraso-bakarreko familiak ziren.\n2007an 1.812 etxebizitza zeuden, 1.729 familiaren etxebizitza nagusia ziren, 43 bigarren erresidentzia ziren eta 40 hutsik zeuden. 1.744 etxeak ziren eta 62 apartamentuak ziren. 1.729 etxebizitza nagusietatik 1.421 bere jabearen bizilekua ziren, 292 alokairuan okupaturik zeuden eta 16 doan lagata zeuden; 5 etxek gela bat zuten, 51 etxek bi zituzten, 215 etxek hiru zituzten, 638 etxek lau zituzten eta 820 etxek bost zituzten. 1.480 etxek euren parking plaza propioa zuten azpian. 701 etxetan ibilgailu bat zegoen eta 950 etxetan bat baino gehiago zituzten.\nSaint-Xandre udalerriko biztanleria-piramidea 2009an .\n2007an lan egiteko adina zuten pertsonak 2.950 ziren, horien artean 2.148 aktiboak ziren eta 802 inaktiboak ziren. 2.148 pertsona aktiboetatik 2.000 lanean zeuden (1.022 gizon eta 978 emakume) eta 148 langabezian zeuden (66 gizon eta 82 emakume). 802 pertsona inaktiboetatik 368 erretiraturik zeuden, 256 ikasten zeuden eta 178 "bestelako inaktibo" gisa sailkaturik zeuden.\n2009an Saint-Xandre udalerrian 1.754 unitate fiskal zeuden, 4.471,5 pertsonek osaturik. Pertsona bakoitzeko diru-sarrera fiskalaren mediana urteko 20.542 euro zen.\n2007an zeuden 126 komertzioetatik, 3 janari enpresak ziren, 4 bestelako produktu industrialen fabrikazioko enpresak ziren, 30 eraikuntza enpresak ziren, 27 ibilgailuen saltze eta konpontze enpresak ziren, 2 garraio enpresak ziren, 6 ostalaritza eta jatetxe enpresak ziren, 2 informazio eta komunikazio enpresak ziren, 6 finantziazio enpresak ziren, 7 higiezinen enpresak ziren, 16 zerbitzu enpresak ziren, 17 administrazio publikoko enpresak ziren eta 6 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 45 zerbitzu publikoetatik, 1 posta bulegoa zen, 1 banku bulegoa, 1 funeraria, 3 ibilgailuen konpontzeko eta nekazaritza tresnetako lantokiak, 1 autoeskola, 6 igeltseroak, 2 margolariak, 8 zurginak, 6 iturginak, 4 argiketariak, 1 eraikuntza enpresa, 1 ile apaindegia, 4 jatetxeak, 5 higiezinen agentziak eta 1 apaindegia.\n2009an zeuden 13 establezimendu komertzialetatik, 1 supermerkatu zen, 1 brikolaje denda handia zen, 1 120 m2 baino gutxiagoko denda zen, 2 okindegiak, 3 harategiak, 1 arraindegi zen, 1 liburu denda zen, 1 elektrotresna denda zen, 1 lurrin-denda zen eta 1 lore-denda zen.\n2000. urtean Saint-Xandre udalerrian 26 nekazaritza-ustiategi zeuden, 1.170 hektarea erabiltzen.\nBNF: 152492749 (data)


GuraSOSek salatu du ez direla errausketako isuriak «etengabe» neurtuko | Gizartea | Berria\nNoiz sortua: 2019-02-19 00:30:00\nGuraSOSek salatu du ez direla errausketako isuriak «etengabe» neurtuko\nGabeziaren berri emateko ezagutarazi duten agiri «konfidentzial» baten arabera, Zubietako azpiegiturarako iragarritako neurketak urriak dira\nErrauste plantako obrak, artxiboko irudi batean. ANDONI CANELLADA / FOKU Tamaina handiagoan ikusi\nLehen urtean, 36 ordu neurtuko dituzte; hortik aurrerakoetan, 24 ordu. GuraSOS elkarteak atzo adierazitakoaren arabera, Zubietan martxan jarri asmo duten errauste plantak isuriko dituen substantzia «toxikoenak» neurtzeko kontrolak soilik denbora tarte horietan egingo dituzte; hiruhileko bakoitzean, 6-8 ordu inguruko neurketak. Azpiegituraren gaineko kontrolerako idatzitako ingurumen zaintzarako plangintzan, hain justu, hori jartzen duela salatu dute elkarteko arduradunek, eta kezka besterik ezin dutela erakutsi horren harira. «Izan ere, urteak 8.740 ordu ditu». Agerraldi bat egin zuten atzo elkarteko ordezkariek salaketa hori egiteko, eta horren larritasunaz ohartarazteko: «Etengabe neurtzen ez bada, ezinezkoa da jarduera automatikoki geldiaraztea». Egoera egokiena «mugaz gaindiko emisioak eman orduko» neurriak hartzea litzatekeela oroitarazi zuten, baina kontrol neurri murritz horiekin ezinezkoa litzatekeela. Horretarako, hain zuzen ere, neurketa «iraunkorrak» beharko lirateke. Azpiegitura, hain justu, horiek egingo direla argudiatuz defendatu dela nabarmendu zuten, baina «faltsukeria» hori biluzi egin behar dela: «Ez da egia errauste plantak botako dituen substantzia toxikoenak modu iraunkorrean neurtuko direnik».\nHerritarrei azpiegiturari buruzko informazioa ezkutatzen ari zaiela salatu dute maiz GuraSOS elkarteko arduradunek. Atzo jakinarazitako albistea horren adibide argitzat dute. Batetik, salatu zuten informazio horri «konfidentzial» izendapena eman diotela azpiegituraren sustatzaileek, eta agirian bertan, gainera, ezkutatuta dagoela argibidea: «Letra oso txikian eta dokumentu erantsi batean dago datu hori». Lehengo astean ere salatu zuten gardentasun falta; are gehiago, esan zuten «komunikazio plan konfidentzial» bat dagoela: iritzi publikoan aldeko jarrera zuztartzea luke helburu.\nTeknologia onenak, iraunkorra, eragin ekonomiko positiboa... GuraSOSen arabera, tankera horretako ideiak «behin eta berriz» zabaltzearen poderioz, tapatu egin nahi dira azpiegituraren gabeziak. Horiek horrela, garrantzitsua iruditzen zaie proiektuaren kontra egitea, eta horretarako kalera irtetea. Hain zuzen ere, protesta bat dute deitua larunbat honetarako Donostian; errauste plantaren egitasmoa geratzeko eskatuko dute. Mobilizazioa «adostasunaren aldeko aldarri masibo bat» izatea nahi dute. Antiguako tuneletik abiatuko da martxa, 17:00etan.